
LA 


CASA  NUOVA 

- - 


ATTO  PRIMO 


SCENA  PRIMA 

Camera  d'udienza  nella  casa  nuova . 

Sgualdo  tappezziere.  Pittori,  Fabri,  Falegnami 
che  lavorano  intorno  alla  camera, poi  Lucietta. 

Sgu.  Fenimo  sta  camera  za  die  ghe  semo. 
Questa  ha  da  esser  la  camera  da  recever,  e 
el  paron  el  voi  che  la  sia  all’  ordene  avanti 
sera.  Intanto  che  i  lenisse  de  far  la  massaria, 
el  voi  sta  camera  destrigada.  Da  bravo,  sior 
Onofrio,  fenì  de  dar  i  chiari  scuri  a  quei 
sfrisi.  Yu,  mistro  Prospero,  mettè  quei  cae- 
nazzetti  a  quella  porta,  e  vu,  mistro  Lauro, 
insoazè  quella  erta  e  destrighemose,  se  se 
poi  (i  lavoranti  eseguiscono.) 

L uc.  Diseme,  sior  tappezzier,  no  avè  gnancora 
fenio  de  marangonar?  Xe  deboto  do  mesi  che 
se’drio  a  sta  gran  fabrica:  e  non  la  xe  gnan¬ 
cora  fenia?  Gnanca  se  avessi  tirà  suso  la 
casa  dai  fondamenti.  Tanto  ghe  voi  a  speg- 
gazzar  i  travi,  e  insporcar  i  muri,  e  a  metter 
suso  quattro  strazzi  de  fornimenti?  (a  Sgualdo) 

Sgu.  Cara  siora  Lucietta,  per  cossa  ve  scaldeu 
el  fìgà  in  sta  maniera  ? 

Lue.  Caro  sior  Sgualdo,  me  scaldo  co  la  mia 

rason.  Ancuo  ha  da  vegnir  in  casa  la  no¬ 
vizza  del  patron,  e  el  patron  m’ha  da  ordene 
che  netta  el  portego,  el  tinelo,  e  un  per  de 
camere  almanco.  Xe  do  zorni  che  no  fazzo 
altro  che  scoar,  che  forbir,  e  costori,  sie’ma- 
ledetti,  no  i  fa  mai  altro  che  far  polvere,  e 
far  scoazze. 

Sgu.  Ve  compatisso,  gh’avè  rason.  Ma  gnanca 
i  mi  omeni  no  i  gh’  ha  torto.  Averessimo 
fenio  che  sarave  un  pezzo;  ma  sior  Anzoletto, 
el  vostro  patron,  ogni  zorno  el  se  mua  de 
opinion.  L’ ascolta  tutti.  Chi  ghe  dise  una 
cossa,  chi  ghe  ne  dise  un’  altra.  Ancuo  se 
fa,  e  doman  bisogna  desfar.  Ghe  giera  tre 
camere  col  camin  :  perchè  uno  gh’  ha  dito, 
che  i  camini  in  te  le  camere  no  i  sta  ben, 
el  li  ha  fatto  stroppar.  Dopo  xe  vegnù  un 
altro  a  dirghe,  che  una  camera  senza  un 
camin  da  scaldarse  xe  una  minchioneria,  e 
lu:  presto,  averzì  sto  camin;  e  po:  no  più 
questo,  st’ altro,  e  po  :  femo  el  tinelo  arente 
la  cusina,  e  po:  sior  no.  La  cusina  fa  fumo, 
portemo  il  tinelo  da  un  altra  banda.  Tra- 
mezemo  el  portego  perchè  el  xe  longo.  De- 
sfemo  la  tramezura,  perchè  la  fa  scuro.  Fat¬ 
ture  sora  fatture,  spese  sora  spese,  e  po  co 
ghe  domando  bezzi,  el  strepita,  el  cria,  el 
pesta  i  pi  per  terra,  el  maledisse  la  casa,  e 
anca  chi  ghe  l’ha  fatta  tor. 

L uc.  Chi  ghe  l’ha  fatta  tor  xe  stada  la  so  no¬ 
vizza.  La  xe  un  boccon  de  spuzzetta  de  vin- 
tiquattro  carati.  No  la  s’ha  degna  de  la  casa, 
dove  che  stevimo,  perchè  no  ghe  giera  la 
riva  in  casa,  perchè  el  portego  giera  pic¬ 
colo,  perchè  no  la  gh’ aveva  l’appartamento 
co  le  tre  camere  in  fila,  e  perchè  ghe  pareva 
che  la  fosse  fornia  all’antiga,  la  gh’ha  fatto 
cresser  sessanta  ducati  de  fìtto,  la  gh’ha 


5 

fatto  buttar  via  un  mondo  de  bezzi  in  mas¬ 
saria,  in  fatture,  in  mobili  da  niovo,  e  po 
no  la  xe  gnancora  contenta. 

Sgu.  La  gb’averà  dà  della  bona  dota. 

"Lue.  Eh  !  caro  vu,  no  me  fe  parlar.  La  gh’  ha 
dà  de’totani,  della  spuzza  tanta,  che  fa  paura. 
Noi  gh’ha  un  fià  de  giudìzio  el  mio  paron. 
E1  s’  ha  incapriccià,  mi  no  so  de  cossa.  La 
xe  una  putta  ci  vii,  ma  arlevada  con  un’aria 
spaventosonazza,  e  per  mantegnirla  in  quel 
aria  ghe  voria  tre  o  quattro  mile  ducati 
d’intrada.  E  sì  savè,  sior  Anzoletto,  dopo 
che  xe  morto  so  pare,  el  ghe  n’ha  buttà 
via  tanti,  che  el  xe  al  giazzo,  poveretto,  e 
gh’  ha  una  sorela  da  mandar,  e  adesso  sto 
boccon  de  peso  da  mantegnir.  Credo  de  sì, 
che  el  sbatterà  i  piè,  e  el  maledirà,  co  ghe 
domanderò  bezzi.  Oe2  voleu  che  ve  la  conta? 
ma  no  disè  gnente  a  nissun,  vedè,  che  no 
vorave  mai  che  i  disesse  che  conto  i  fatti 
de  casa.  De  là  dove  stevimo,  el  vien  via,  el 
l’ ha  da  dar  ancora  un  anno  de  fìtto,  e  qua 
in  casa  nova,  no  l’ha  gnancora  pagà  i  sie 
mesi  anticipai,  e  ogni  zorno  vien  el  fattor 
della  casa  nova  e  della  casa  vecchia,  e  el  dà 
ordene  che  se  ghe  diga  che  noi  ghe  xe,  e  no 
so  dove  che  1’  anderà  a  fenir,  e  anca  mi  ho 
d’aver  el  salario  de  sette  mesi.  Sì,  anca  da 
putta  da  ben,  che  la  xe  cussi. 

Sgu.  Cospetto  de  diana  !  m’ avè  ben  dà  una 
botta  al  cuor.  Gh’  ho  fora  dei  bezzi  de  mia 
scarzela,  e  gh’ho  sti  omeni  sora  de  mi  ;  no 
vorave  che  el  m’avesse  da  far  suspirar. 

L uc.  Caro  sior  Sgualdo,  ve  prego,  no  disè  gnente 
a  nissun.  Savè  che  mi  no  fazzo  pettegolezzi, 
ma  gh’ho  tanta  rabbia  de  sta  maledetta  casa, 
che  son  propriamente  ingossada,  e  se  no  me 
j  sfogo,  crepo. 

Sgu.  Xe  el  mal,  che  el  sior  Ànzoletto  spende 
più  de  quelo  che  el  poi  ;  per  altro  no  se  poi 
negar  che  no  la  sia  una  bela  casa. 

L uc.  Bela  ghe  disè?  Sia  pur  benedetta  quei¬ 
raltra!  No  vedè  che  malinconia?  La  xe  ima 
casa  sepolta,  no  se  vede  a  passar  un  can. 
Almanco  in  quell’ altra  so  me  buttava  un 
fiatin  al  balcon,  me  consolava  el  cuor.  E  po 
gh’aveva  tre  o  quattro  amighe  da  devertirme. 
Co  aveva  destrigà  la  mia  casa,  andava  in  te- 
razza  o  in  altana, o  sul  luminal. Co  le  altreserve 
me  sentiva,  le  saltava  fora  anca  eie,  se  chiac- 
colava,  se  rideva,  se  conte vimo  le  nostre 
passion  ,  se  sfoghevimo  un  pochetin.  Le  me 
contava  tutti  i  pettegolezzi  delle  so  parone, 
e  godevimo  mille  mondi,  e  fevimo  un  tibidoi 
da  no  dir.  Qua,  mi  no  so,  in  ste  case  darente, 
che  zente  rustega  che  ghe  staga.  Me  son 
buttada  tante  volte  al  balcon,  e  nissuna 
gnancora  m’ha  saludà.  E  tocca  a  eie  a  salu- 
darme.  Oe!  sta  mattina  un  asena  de  una 
furlana  la  m’ ha  vardà,  e  po  la  m’  ha  sera 
el  balcon  in  tei  muso. 

Sgu.  Eh  no  v’indubitè!  Col  tempo  farè  anca 
qua  delle  amicizie.  Co  no  ve  preme  altro 
che  massere  da  chiaccolar,  per  tutto  ghe  ne 
troverò. 

'Lue.  Eh!  quel  che  gh’aveva  là,  xe  difficile  chè 
qua  lo  abbia. 

Sgu.  Disè  la  verità,  Lucietta,  ve  despiase  per 
le  serve  o  per  qualche  bel  servitor? 

Lue.  Un  poco  per  uno,  un  poco  per  l’altro. 

Sgu.  I  omeni  i  ve  poi  vegnir  a  trovar. 

Lue.  Sì,  sì,  ma  mi  no  son  de  quele  che  fa  ve¬ 
gnir  i  omeni  in  casa.  Qualche  volta  se  poi 
dar,  ma  cusì  de  sbrissoD,  co  vago  a  trar  el 
vin,  ma  do  parole  e  via;  no  voggio  che  i 
possa  dir,  se  mi  capì. 

Sgu.  Eh  siora  sì!  ve  capisso. 

Lue.  Crederne,  sior  Sgaaldo,  che  no  me  des- 
piase  tanto  per  mi  d1  esser  vegnua  via  de 
quela  casa,  quanto  per  la  mia  povera  pa- 
ronzina. 

Sgu.  Perchè?  no  la  xe  contènta  siora  Meni- 
ghina  ?  No  la  ghe  piase  gnanca  a  eia  sta 
casa? 

Lue.  Ve  dirò,  ma  vardè  ben,  vedè,  no  disè 
gnente  a  nissun,  e  po  so  che  omo  che  se’.  De  la, 
vedeu,  la  gh1  aveva  el  moroso  in  fazza,  e  la 
lo  vedeva  de  tutte  le  ore,  e  la  notte  la  ve- 
gniva  dessuso  in  te  la  mia  camera,  e  stevimo 
le  ore,  e  le  ore  a  parlar,  ella  col  patron,  e  mi 
col  servitor,  e  se  devertivimo,  e  se  console- 
vimo  un  pochetin.  Tolè  suso,  semo  qua  tutte 
do  muffe,  muffe,  senza  un  can  che  ne  varda. 

Sgu.  Perchè  no  la  maridela  so  fradelo  ? 

Lue.  Eh  debotto  me  la  faressi  dir!  Con  cossa 
yoleu  che  el  la  marida? 

Sgu.  Hala  sempre  de  star  cussi? 

Lue.  Poverazza  !  se  un  so  barba  no  1’  agiuta, 
la  vèdo  mal  intrigada. 

Sgu.  Siben,  so  sior  barba  Oristofolo  el  xe  ricco, 
e  se  el  voi,  el  la  poi  agiutar. 

Lue.  El  xe  instizzà  co  sto  so  nevodo,  che  ha 
volesto  sempre  far  de  so  testa,  e  el  s’ha 
maridà  senza  dirghelo,  é  la  povera  puta  torà 
de  mezzo. 

Sgu.  Oe!  xe  qua  sior  Anzoletto. 

Lue.  El  padron?  Vardè  ben,  vedè,  no  ghe  disè 
gnente. 

Sgu.  Cossa  serve?  no  son  miga.... 

Lue.  Me  despiase  che  qua  no  ho  podesto  gnanca 
nettar. 

Sgu.  E  mi  me  despiase  che  m’avè  fatto  chiac- 
colar,  e  ho  perso  el  tempo  senza  far  gnente. 

Lue.  Oh  un  poco  più,  un  poco  manco!  [si  mette 
a  pulire.) 

SCENA  IL 
Anzoletto,  e  detti, 

Anz.  E  cussi,  andemio  ben?  Sta  camera  xela 
gnancora  fenia  ? 

Sgu.  Doman  sarà  tutto  fenio. 

Anz.  Xe  vinti  zorni  che  sento  a  dir  :  doman 
sarà  tutto  fenio. 

Sgu.  Mo  cara  eia,  se  faremo  cussi,  no  feniremo 
in  do  ani.  La  m’ha  fato  far  e  desfar  diese 
volte.  L’ascolta  tuti,  la  voi  far  a  modo  de 
tuti  ! 

Anz.  Gh’avè  rason;  ma  adesso  quel  che  xe  dito, 
xe  dito.  Destrighemose,  caro  vecchio.  An- 
cuo  ha  da  vegnir  la  novizza.  Sta  note  gh’  a- 
vemo  da  principiar  a  dormir. 

Sgu.  La  camera  del  letto  per  stasera  la  sarà 
all’ordenè. 

Anz.  Cospetto  de  diana!  me  despiase  che  no 
sia  all’  ordene  sta  camera  da  ricever.  Cossa 
voleu  che  diga  la  zente  ? 

Sgu.  Mi  no  posso  far  più  de  quel  che  posso. 

Anz.  Trovè  dei  omeni,  e  destrigheve. 

Sgu.  Bisogna  che  la  me  daga  dei  bezzi. 

Anz.  Semo  qua  nu;  bezzi,  sempre  bezzi.  Taselo 
mai?  sempre  bezzi. 

Sgu,  Senza  bezzi  l’orbo  no  canta. 

Anz.  Seu  maledeto  !  se  no  ghe  n’ho. 

Sgu.  E  mi  come  vorla  che  fazza  ? 

Anz.  Doman  ghe  ne  troverò. 

Sgu.  I  omeni  bisogna  pagarli.  I  xe  tutta  zente 
che  vive  de  fresco  in  fresco. 

Anz.  Doman  i  sarà  pagai,  doman  gh’averè  dei 
bezzi  quanti  che  vorè.  Gh’aveu  paura  che 
no  ve  paga  ?  da  un  zorno  all’  altro  no  se 
assedia  i  galantomeni  in  sta  maniera. 

Sgu.  Se  l’imbattesse  da  un  zorno  all’altro.... 

Anz.  Co  ve  digo  cusì,  no  se  parla  gnanca.  Fe 
el  vostro  debito,  e  avè  da  far  con  un  galan- 
tomo. 

Sgu.  Benissimo;  aspetteremo  doman. 

Anz.  Ma  destrigheve. 

Sgu.  Subito;  la  varda,  se  me  preme  a  servirla. 
Oe!  Toni.  Va’  subito  a  casa  da  mi,  dighe  a 
quei  tre  omeni,  che  i  lassa  star  tutto,  e  che 
i  vegna  qua.  (No  so  cossa  dir  ;  ghe  son,  bi¬ 
sogna  che  ghe  staga.  Se  noi  me  pagherà, 
troverò  la  maniera  de  farme  pagar.) 

Anz.  Lucietta. 

Lue.  Lustrissimo. 

Anz.  Andò  in  cusina,  andò  a  dar  una  man  al 
cuogo,  se  el  gh’ ha  bisogno  de  gnente. 

Lue.  Disnela  a  casa  ancuo,  lustrissimo  ? 

Anz.  Sì,  disno  a  casa  co  la  novizza,  e  con  tre 
o  quattro  amici. 

Lue.  (Via  che  la  vaga.) 

Anz.  Diseghe  a  mia  sorela,  che  la  se  metta 
qualcossa  intorno,  che  vien  so  cugnada,  e 
dell’ altre  zente. 

Lue.  Mi  no  so,  se  la  gh’abbia  de  qua  tutta  la 
so  roba. 

Anz.  Se  no  la  gh’ ha,  adess’  adesso  anderò  de 
là  a  far  portar  el  resto  della  massaria. 

Lue.  Anca  la  biancheria  da  tola  xe  in  casa 
vecchia. 

Anz.  Farò  portar  tutto. 

!  Lue.  Per  quanti  avemio  da  parecchiar? 

Anz.  Parecchiè  per  diese. 

lue.  La  sarà  servida.  (Oh!  za  el  proverbio  no 
fala:  el  pan  dei  matti  xe  el  primo  magnà!) 

SCENA.  III. 

Anzoletto,  Sgualdo,  uomini  che  vanno  e 
vengono  come  sopra . 

Sgu.  (Per  mi  noi  gh’ha  bezzi,  e  el  fa  sto  boccon 
de  disnar;  doman  la  descorreremo.) 

Anz-  Quei  do  quadri  in  sta  camera  no  i  me 
piase. 

Sgu.  No  i  sta  ben,  ghe  l’ho  dito  anca  mi,  ma 
T  ha  volesto  far  a  modo  de  quel  pittor.  El 
ghe  li  ha  fati  comprar  per  forza.  L’ha  butta 
via  i  bezzi,  e  no  i  ghe  sta  ben. 

Anz.  Tiremoli  via. 

Sgu.  E  po  cosa  gh’avemio  da  metter?  S’ha  da 
far  dei  altri  travasi  ?  no  feniremo  più  per 
stasera. 

Anz.  Via  donca,  per  adesso  lassemoli  star. 

Sgu.  Co  la  voleva  far  una  cossa  ben  fata,  qua 
ghe  voleva  el  so  specchio,  e  bisognava  con¬ 
tornar  la  tappezzeria  colle  so  soazette  d’oro. 

Anz.  Aponto,  me  l’ha  dito  dei  altri.  Mettemo- 
ghe  le  soazette  d’oro. 

Sgu.  Ghe  voi  del  tempo. 

Anz.  Do  omeni  de  più  fa  el  servizio. 

Sgu.  Ghe  voi  cento  brazzi  de  soazette;  a  un 
trairo  al  brazzo,  ghe  voi  venticinque  lire. 

Anz.  Compremole, 

Sgu.  La  me  daga  i  bezzi. 

Anz.  Comprele  vu.  che  doman  se  giusteremo. 

Sgu.  Mi  no  ghe  n’ho,  lustrissimo 

Anz.  Orsù,  xe  tardi,  lassemo  cussi  e  femo  de 
manco  de  le  soazette. 

Sgu.  (Semo  al  giazzo  come  che  va),  (va  a  ba¬ 
dare  ai  lavori.) 

SCENA.  IV. 

Fabrizio,  e  detti. 

Fab.  Si  può  entrare  ? 

Anz  Vegnì  avanti,  sior  Fabrizio. 

Fai.  E  così  amico;  è  finita  ancora  questa  casa? 

Anz.  Ghe  semo  drio.  Cossa  diseu,  ve  piase? 

Fab.  Se  devo  dir  la  verità,  non  mi  piace  niente. 

Anz.  No  ?  per  cossa  ? 

Fab.  Prima  di  tutto,  voi  avete  fatto  una  be¬ 
stialità  a  mettere  il  letto  nell’altra  camera 
a  tramontana.  Quésta,  che  è  a  mezzo  giorno, 
questa  era  la  camera  da  dormire.  Se  dormi¬ 
rete  a  tramontana  voi  creperete. 

Anz.  Sentiù  sior  Sgualdo  ? 

Sgu.  Adesso  cossa  voravela  dir  ? 

Anz.  Voleu  che  dorma  a  tramontana  ?  Voleu 
tarme  crepar  ? 

Sgu.  Bisognava  pensarghe  avanti. 

Anz.  Semo  ancora  a  tempo,  e  gh’avemo  da 
remediar. 

Sgu.  Cossa  vorla  che  temo  ? 

Fab.  Ci  vuol  tanto  a  portare  il  letto  in  questa 
camera  ? 

Sgu.  E  i  fornimenti  ? 

Fab.  Uomini  e  denari  fanno  tutto. 

Anz.  Sior  sì,  omeni  e  bezzi  rimedia  tutto,  (a 
Sgualdo.) 

Sgu.  Mi  penserò  per  i  omeni,  e  eia  la  pensa 
ai  bezzi.  ( scaldandosi .) 

Anz.  Cussi  se  parla?  V’hoggio  mai  negà  bezzi? 
v’  ha  mai  mancà  bezzi  ? 

Sgu.  (Ghe  mancherave  poco,  che  no  lo  svergo¬ 
gnasse  in  fazza  de  quel  galantomo.) 

Anz.  Sentiu?  cussi  i  parla.  Gh’averò  dà  a  sfora 
più  de  mile  ducati,  e  perchè  stamattina  no 

gli1  ho  bezzi  adesso,  che  m’ho  desmentegà 
de  farmene  dar  dal  fattor,  par  che  no  se  ghe 
voggia  dar  quel  che  el  voi.  Caro  sior  Fa¬ 
brizio,  ghe  avaressi  diese,  o  dodese  ducati  da 
imprestarme,  che  doman  ve  li  restituirò  ? 

Fab.  No,  davvero  se  gli  avessi,  ve  li  darei  vo¬ 
lentieri.  (Non  gli  presterei  dieci  lire.) 

Anz .  Che  spesa  ghe  voi  a  trasportar  la  roba 
da  una  camera  all’altra  ?  (a  Sgualdo.) 

Fab .  Queste  sono  cose  di  niente.  Via,  signor 
tappezziere.  Sapete  che  avete  che  fare  con 
un  galantuomo. 

Sgu .  (Sia  maledetto  co  me  son  intrigà!  Anemo, 
fioi,  vegnì  qua  tutti,  e  femo  sto  bel  travaso. 
Andemo  a  desfar  de  là,  e  po  desferemo  de 
quà.  [gli  uomini  partono)  E  sarà  fenio,  co 
sarà  fenio.  (ad  Anzoleito.) 

Anz.  Sarà  fenio,  co  sarà  fenio. 

Sgu.  (E  la  descorreremo  doman.)  (parte.) 

SCENA  V. 

Anzoletto,  e  Fabrizio. 

Fab.  Non  sanno  niente  costoro. 

Anz.  Crederne  che  i  me  fa  deventar  matto.  Se 
spende,  se  spende,  e  no  se  fa  gnente. 

Fab.  Sono  passato  dalla  cucina,  e  ho  veduto 
che  si  lavora. 

Anz.  Sior  sì,  disno  qua  ancuo. 

Fab.  Colla  sposa? 

Anz  Cola  sposa. 

Fab.  Farete  il  desinare  ai  parenti. 

Anz.  Sior  sì,  a  qualche  parente,  a  qualche 
amigo. 

Fab.  Io  non  sono  nel  numero  dei  vostri  amici? 

Anz.  Anzi,  se  volò  favorir,  se’  patron. 

Fab,  Sì,  ho  piacere  di  trovarmi  in  compagnia 

della  vostra  signora.  È  una  giovane  che  lia 
un  grande  spirito. 

Anz.  Sior  sì,  qualche  volta  un  pocheto  troppo. 

Fai).  Vi  dolete  ch’ella  sia  spiritosa? 

Anz.  Lassemo  andar  sto  discorso.  Ve  ringrazio 
che  m’abbiè  suggerìo  la  cossa  dela  tramon¬ 
tana. 

Fai.  Caro  amico,  mi  preme  tanto  la  vostro  sa¬ 
lute,  e  poi  la  vostra  sposa  ci  avrebbe  an- 
ch’essa  patito. 

Anz.  In  quanto  a  mia  muggier,  la  xe  tanto 
diffìcile  da  contentar,  che  no  so  come  che 
l’abbia  da  esser. 

Fai.  Chi  è  questa  signora?  [guardando  verso 
la  scena.) 

!  Anz.  No  la  cognossè  ?  Mia  sorela. 

!  Fai.  Ah  si,  la  signora  Menichina.  Capperi!  la 
s’è  fatta  grande. 

!  Anz.  Anca  troppo. 

Fai.  Converrà  che  pensiate  a  maritarla. 

Anz.  Caro  vecchio,  no  me  parlè  de  ste  malin¬ 
conie,  che  me  fe  vegnir  mal. 

SCENA  VI. 

Meneghina,  e  detti. 

Men.  Se  poi  vegnir?  [di  dentro.) 

Anz.  Vegnì,  vegnì,  Meneghina. 

Fai.  Servo  umilissimo  della  signora  Menichina. 

Men.  Patron  reverito.  Grazie  sior  fradelo,  della 
bela  camera,  che  la  m’ha  favorido.  [ad  Anz. 

1  con  ironia ) 

|  Anz.  Coss’è?  no  la  ve  piase?  no’ se  contenta? 

Men.  Non  credeva  in  sta  età  de  averne  da 
andar  a  sepelir. 

Anz.  A  sepelirve  ?  per  cossa  ? 

Men.  Xela  una  bela  descrezion,  cazzarine  in 

t’una  camera  sora  una  corte  morta,  che  no 
se  vede  passar  un  can? 

Fab.  Ha  ragione  la  signora  Menichina. 

Anz.  Dove  voressi  che  ve  mettesse? 

Men.  Ficcheme  soto  una  scala  soto  le  nattole, 
dove  che  volò  ma  in  quela  camera  no  ghe 
voggio  star. 

Anz.  Cara  sorela,  la  casa  xe  ristretta. 

Men.  Ristretta  ghe  dixè  a  sta  casa  ?  no  ghe 
xe  quattro  camere  de  sta  banda  ? 

Anz.  Ma,  vedè  ben,  cara  fia.  Questo  xe  appar¬ 
tamento  per  mi,  e  per  mia  muggier. 

Men.  Eh  za  tuto  per  la  novizza!  A.  eia  tutto 
Tappartamento.  Quattro  camere  in  fila,  e  mi, 
poverazza,  in  t1  un  camerotto. 

Anz.  Coss’è  sto  camerotto?  Gh’aveu  una  camera 
bela  e  bona,  granda,  lucida,  con  do  balconi, 
e  no  ve  podè  lamentar. 

Men.  Sior  sì,  e  se  me  butto  al  balcon,  no  ho 
da  veder  altro  che  gatti,  sorzi,  luserte,  e  un 
leamer,  che  fa  stomego. 

Fai.  Vorrebbe  vedere  a  passar  qualcheduno  la 
signora  Meneghina,  non  è  egli  vero  ?  (a 
Meneg.) 

Men.  Caro  sior  no  la  se  n’  impazza  dove  che 
no  ghe  tocca 

Anz.  Se  volè  star  al  balcon,  cussi  qualche 
ora,  qualche  dopo  disnar  no  podeu  vegnir 
de  qua? 

Men.  No  v’indubitè,  che  in  te  le  vostre  camere 
no  ghe  vegniiò. 

Anz.  Mo  za,  per  farve  voler  ben  se1  fatta  a  po¬ 
sta.  Come  voleu  che  mia  muggier  ve  tratta 
con  amor,  se  se1  cussi  rustega,  cussi  mala¬ 
grazia  ? 

Men.  No,  no,  che  no  la  se  sforza  a  farine  de 
le  finezze,  che  ghe  n1  indormo;  za  so  che  no 
la  me  poi  veder.  Ma  semo  del  pari,  gnanca 
mi  no  la  posso  veder  eia. 

Anz.  E  gh1  avè  tanto  muso  de  dirmelo  ? 

Men.  Mi  parlo  schietta,  fradelo,  e  ve  lo  digo,  e 
no  ve  lo  mando  a  dir. 

Fab.  È  una  bella  virtù  la  sincerità. 

Anz.  Ma  cossa  v’hala  fatto  mia  muggier  ?  Cossa 
gli’  aveu  con  eia,  coSSa  gh1  aveu  con  mi  ? 

Men.  Credeu  che  gh1  abbia  gusto  de  vederme 
una  cugnada  in  casa?  Finché  ha  vivesto  la 
mia  povera  madre,  giera  patrona  mi.  Un 
anno  che  son  stada  con  vu,  posso  dir  de 
esser  stada  patrona  mi,  e  adesso  vegnirà  in 
casa  la  lustrissima  siora  Cecilia,  la  vorrà 
comandar  eia,  la  sarà  patrona  eia;  e  mi  se 
vorò  un  per  de  scarpe  bisognerà  che  dipenda 
da  eia. 

Fab.  La  signora  Cecilia  è  una  signora  discreta, 
ma  certamente  una  fanciulla  ha  da  cedere 
alla  maritata. 

Men.  Eh!  caro  sior  che  el  tasa.  (E1  me  fa  un 
velen  che  lo  coperia.) 

Anz.  Avevio  de  lassar  star  de  maridarme  per 
causa  vostra? 

Men.  Dovevi  pensar  avanti  a  maridarme  mi. 

Fab.  In  questo  non  dice  male. 

Men.  0  mal  o  ben,  mi  F  intendo  cussi. 

Anz.  Se  ve  fusse  capità  una  bona  occasion, 
l’averave  fato. 

Men.  No  me  gierela  capitada  ? 

Anz.  Chi  ?  Lorenzin  ? 

Men.  Sior  sì,  Lorenzin,  e  vu  avè  dito  de  no. 

Anz.  Ho  dito  de  no,  perchè  no  me  degno. 

Men.  Yardè  che  catari!  Chi  voleu  che  me  toga? 
Un  Conte,  un  Cavalier?  che  dota  gh’aveu  da 
darme?  Quela  che  v’ha  portà  la  lustrissima 
siora  Cecilia?  aria,  fumo,  e  miseria? 

Anz.  Mi  posso  far  quel  che  voggio.  Son  paron 
de  casa;  e  nissun  me  comanda. 

Men.  E  mi  con  vu,  e  mi  sotto  de  la  cugnada 
no  ghe  voggio  star,. 

Anz .  Che  intenzion  gh’averessi,  patrona  ? 

Men.  Anderò  a  star  con  mio  barba. 

Anz.  Se  andè  gnanca  a  trovarlo,  gnanca  a  sa- 
ludarlo,  se  lo  vardè  gnanca,  ve  depeno  de 
sorela;  fe  conto  che  sia  morto  per  vu. 

Fai.  Questa  poi,  compatitemi,  è  troppa  auste¬ 
rità.  {ad  Anzoletto.) 

Men.  Eh!  el  tasa  caro  sior,  che  mio  fradelo  sa 
quel  che  el  dise.  Se  vago  da  mio  barba,  vago 
in  casa  de  un  so  nemigo,  perchè  mio  barba 
xe  un  omo  de  sesto,  un  omo  de  reputazion, 
e  no  poi  soffrir  che  so  nevodo  butta  via  el 
soo  malamente;  e  che  el  se  fazza  burlar.  E 
adesso  specialmente  co  sto  matrimonio. 

Anz.  Fenimola,  ve  digo.  Tegnì  la  lengua  drento 
dei  denti,  e  no  me  fe  andar  in  colera,  che 
sarà  meggio  per  vu. 

Fai.  Eh  via!  accomodiamo  questa  faccenda.  Date 
alla  signora  Menichina  una  stanza  sopra  la 
strada,  che  possa  veder  passare  qualcheduno, 
che  qualche  volta  possa  consolar  gli  occhi, 
e  vedrete  che  non  sarà  più  tanto  sdegnata. 

Men.  La  fazza  de  manco  de  far  ste  scene,  mi 
no  ghe  dago  sta  confidenza,  [a  Fabrizio.) 

Fai.  P^rlo  per  voi.  M’interesso  per  voi. 

Men.  Mi  no  gh’ho  bisogno  nè  de  avvocati,  nè 
de  protettori.  Le  mie  rason  le  so  dir  da  mia 
posta,  e  le  ho  dite,  e  le  digo,  e  le  dirò,  e  in 
quela  camera  no  ghe  voggio  star,  e  sia  ma¬ 
ledetto  quando  che  avè  tolto  sta  casa,  (parte.) 

SCENA  VII. 

Fabrizio,  e  Anzoletto 

Fai.  È  un  bel  talento  vostra  sorella. 

Anz.  Cessa  diseu  ?  Xela  un  capeto  d’opera: 

Fab.  Se  la  cognata  ha  giudizio,  può  essere  che 
si  moderi,  e  che  prenda  esempio  da  lei. 

Anz.  Amigo,  per  dirvela  in  confidenza,  ho  paura 
che  mia  muggier  voggia  esser  pezo  de  mia 
sorela. 

Fab .  Buono!  Perchè  dunque  l’avete  presa? 

Anz.  No  so  gnanca  mi.  Per  un  impegno 

Fab.  State  fresco  con  due  donne  in  casa,  di 
questa  taglia.  Liberatevi  almeno  della  so¬ 
rella. 

Anz.  Se  savesse  come  far. 

Fab.  Quanto  le  volete  dare  di  dote  ? 

Anz.  Adesso  no  ghe  posso  dar  gnente. 

Fab.  E  se  questo  suo  zio  vi  volesse  aiutare? 

Anz.  No  me  parlò  de  mio  barba.  E1  m’ha  dito 
roba,  el  m’ ha  strapazzò,  e  se  credesse  de 
aver  bisogno  de  un  pan,  a  lu  no  ghe  lo  voria 
domandar. 

Fab.  A  un  uomo  vecchio,  del  sangue,  che  par¬ 
lerà  per  bene,  convien  donar  qualche  cosa, 
e  non  è  prudenza  il  piccarsi  contro  il  pro¬ 
prio  interesse. 

Anz.  Se  mia  muggier  savesse  che  me  umi¬ 
liasse  a  mio  barba,  poveretto  mi.  La  xe  stada 
offesa  anca  eia,  e  se  voggio  la  pase  in  casa, 
bisogna  che  me  contegna  cussi. 

Fab.  Non  so  che  dire.  Siete  uomo,  regolatevi 
come  vi  pare.  (È  un  bel  pazzo  a  disgustare 
un  zio  ricco,  per  una  moglie  bisbetica.) 

Anz.  Caro  amigo,  feme  un  servizio.  Fin  tanto 
che  vago  in  casa  de  là  a  far  portar  el 
resto  de  la  mia  roba,  tendè  a  sti  omeni,  che 
i  se  destriga  a  giustar  ste  do  camere  avanti 
sera. 

Fab.  Vi  servirò  volentieri. 

Anz.  Za  co  vien  la  mia  novizza,  e  che  no  la 
vede  le  cosse  fenie,  m’aspetto  che  la  diga 
ben  mio. 

Fai.  Per  quél  eh’  io  sento,  in  quindici  giorni 
che  è  vostra  moglie,  vi  siete  lasciato  prender 
la  mano. 

Anz.  Veramente  no  se  poi  dir  che  la  me  abbia 
tolto  la  man,  e  mi  no  so  un  alocco  per  las¬ 
sarmela  tor;  anzi  andemo  d’accordo,  e  semo 
tuti  de  un  umor,  ma  semo  tuti  do  ponti- 
gliosi.  Una  volta,  co  gerimo  da  maridar,  e 
che  fevimo  l’amor,  per  una  parola  semo  stai  do 
mesi  senza  pariarse.  Nissun  voleva  esser  el 
primo,  e  finalmente  m’ ha  tocca  a  mi.  Per 
questo,  per  no  vegnir  a  sti  termini  procuro 
de  schivar  le  occasion,  cerco  de  contentarla, 
e  fazzo  quel  che  posso,  e  anca  qualche  volta 
più  de  quel  che  posso.  Basta,  la  sarà  co  la 
sarà.  (Me  confido  in  do  cosse,  o  che  mora 
mio  barba,  o  che  me  tocca  un  terno.)  (parte.) 


SCENA  Vili. 

Fabrizio,  poi  Sgualdo 

Fai.  Questo  è  un  giovine  che  finora  si  è  an¬ 
dato  rovinando  di  trotto;  ed  ora  conquesto 
suo  matrimonio  vi  vuol  andar  di  galoppo. 
Ehi,  signor  tappezziere? 

Sgu.  La  comandi. 

Fai.  Il  signor  Angioletto  mi  ha  raccomandato 
ch’io  invigili  alla  sollecitudine  dell’ allesti¬ 
mento  di  queste  stanze,  ma  voi  siete  un  uomo 
di  garbo,  che  non  ha  bisogno  di  essere  nè  di¬ 
retto,  nè  stimolato.  Fate  dunque  il  debito 
vostro,  portatevi  bene,  e  ci  rivedremo  all’ora 
del  pranzo,  (parte.) 

V 

SCENA  IX. 

Sgualdo,  poi  uomini ,  'poi  Lucietta. 

Sgu.  Sior  sì,  a  ora  de  disnar,  xe  l’ora  che  sta 
sorte  de  amici  no  manca.  E1  podeva  anca 
far  de  manco  de  farme  far  sta  fattura.  Pa¬ 
zienza!  Bisogna  starghe.  Animo,  puti,  vegnì 
de  qua,  prencipiemo  a  desfar  sta  camera. 
(vengono  gli  uomini  e  vogliono  sfornire. 

Lue .  Coss’  è  ?  tornemo  da  capo  ? 

Sgu.  ^Yegniu  anca  vu  a  metterghe  la  vostra 
pezzetta? 

Lue.  Uh  .  .  .  squasi,  squasi,  v’ho  dito  la  rima, 
che  ghe  va  drio.  (battendosi  la  bocca  ) 

Sgu.  Una  bela  bota  no  la  se  perde  mai. 

Lue.  Oh!  disè  sul  sodo,  anca  sì  che  el  paron 
mette  qua  a  dormir  la  so  sorela  ? 

Sgu.  Oh  giusto!  El  ghe  voi  dormir  elo. 

Lue.  Cossa  xe  ste  moanze? 

Sgu.  Causa  del  sior  Fabrizio,  che  gh’  ha  fato 
vegnir  i  scrupoli  de  la  tramontana. 

Lue.  Poverazzo  !  Oh,  m’ ha  parso  che  i  batta. 
Malignazo  sta  porta,  no  la  cognosso  ben 
gnancora.  0  siestu  benedetta  la  casa  dove 
che  giera  !  Almanco  co  andava  a  veder  chi 
è,  me  consolava  l’occhio  un  tantin.  (parte, 
poi  torna.) 

Sgu.  Za;  questi  xe  tutti  i  pensieri,  che  gh’ha 
le  serve.  Per  tutto  dove  che  vago,  sento  che 
i  se  lamenta  ;  se  le  xe  vecchie,  no  le  xe  bone 
da  gnente  ;  se  le  xe  zovene,  le  fa  l’amor.  E 
no  occorre  che  i  diga,  tolemole  de  mezza 
età;  le  fa  da  zovene  fica  mai  che  le  poi,  e 
po  le  dà  zoso,  e  le  deventa  vecchie  tutto  in 
tuna  volta. 

Lue.  Oh!  saveu  chi  xe  ? 

Sgu.  Chi  xe  ? 

Lue.  La  novizza. 

Sgu ,  Eh  via!  gli’ ho  ben  a  caro  de  vederla. 

Lue.  In  tun  boccon  de  aria,  che  gnente  ghe 
rido. 

Sgu.  Xe  sola? 

Lue.  Oh  sola!  Figureve.  La  lo  gh’ha  él  cavalier 
serpente. 

Sgu.  Cussi  presto  ? 

Lue.  Oh  no  se  perde  tempo  ! 

Sgu.  Se  no  gh’è  el  patron,  la  riceverà  la  putta. 

Lue.  Figureve  ;  ghe  1’  ho  dito,  e  la  s’  ha  sera 
in  camera. 

Sgu.  La  riceverà  vu  donca? 

Lue.  Mi  no,  vedè.  Se  no  so  come  che  la  sbaz- 
zega,  mi  no  me  n1  intrigo. 

Sgu.  No  gh’avè  più  parla  ? 

Lue.  Mi  no. 

Sgu.  La  xe  la  novizza  del  vostro  paron,  e  no 
gh’  avè  mai  parla  ? 

Lue.  Xe  quindese  zorni  che  el  l’ha  sposada. 
Fin  adesso  el  xe  sta  in  casa  della  muggier. 
La  xe  vegnua  una  volta  in  casa  de  là,  ma 
mi  no  m’ho  lassà  veder. 

Sgu.  Zitto.  Vela  quà  che  la  vien. 

Lue.  Ghe  anderò  un  pochetto  incontra,  cussi 
per  cerimonia,  {s'avvia  verso  la  porta.) 

Sgu.  Via,  putti,  destrigheve. 

SCENA  X. 

Cecilia,  il  conte  Ottavio,  e  Detti. 

Lue.  Serva  sustrissima. 

Cec.  Bondì,  fia,  chi  seu  ? 

Lue.  La  cameriera  de  casa  per  servirla. 

Cec.  Vi  halo  tolto  per  mi  sior  Anzoletto? 

Lue.  Lustrissima  no;  xe  un  pezzo  che  so  in 
casa. 

Cec.  Ghe  tegnivilo  la  cameriera  a  so  sorela? 

Lue .  Lustrissima  sì. 

Cec.  Quante  donne  seu  in  casa? 

Lue.  No  ghe  ne  xe  altre  che  mi  per  adesso. 

Cec.  E  disè  che  se’  cameriera  ? 

Lue.  Cossa  vorla  che  diga?  la  serva?  La  vede 
ben,  lustrissima,  me  tegno  un  pocheto  in  re- 
putazion  ;  fazzo  onor  alla  casa. 

Cec.  E  ben  ben  ;  me  menerò  con  mi  la  mia 
cameriera.  Che  camera  xèla  questa? 

Lue.  Questa  i  l’aveva  destinada  per  camera 
d’udienza,  ma  po  i  ha  pensa  de  portar  qua 
el  letto,  e  far  camera  d’  udienza  in  quella 
de  là. 

Cec.  Chi  è  stà  quell’ignorante,  che  ha  fatto  sta 
bela  cossa  ?  xelo  stà  el  tappezzier. 

Sgu.  Mi  no  certo,  lustrissima. 

Cec.  La  camera  più  granda  ha  da  esser  la  ca¬ 
mera  della  conversazion.  Cossa  diseia,  sior 
conté  ? 

Con.  Dice  benissimo  la  signora  Cecilia.  Questa 
deve  essere  la  camera  della  conversazione. 

Lue  (Eh  za!  se  gh’ intende.  Sti  siori  i  va  a 
segonda  co  fa  i  scovoli  zo  per  canal.) 

Cec.  Per  cossa  mo  a  sior  Anzoletto  ghe  xe 
vegnù  in  testa  de  far  sta  muanza  spropo- 
sitada? 

Lue.  Per  no  dormir  in  tuna  camera  dalla  banda 
de  tramontana. 

Cec.  Cossa  m’importa  a  mi  de  la  tramontana? 
Chi  ghe  l’ha  dà  sto  bel  suggerimento?  Quel 
alocco  del  tappezzier  ? 

Sgu.  Cara  lustrissima,  mi  no  gh’  ho  dà  sto 
suggerimento;  e  mi  no  son  un  alocco.  ( con 
calore .) 

Cec.  Oe!  sior,  coss’è  sto  alzar  la  ose? 

Con.  Eh  parlate  con  più  rispetto!  [a  Sgualdo.) 

Lue.  (Sterno  freschi.  La  patrona  altiera,  el  ca- 
valier  spaccamonti.) 

Cec.  Tornè  a  metter  le  cosse  come  che  le  giera. 
Questa  ha  da  esser  la  camera  de  la  conver- 
sazion.  (a  Sgualdo.) 

Con.  Questa  ha  da  essere  la  camera  della  con¬ 
versazione. 

Sgu.  La  sarà  servida.  (E1  sta  fresco  sior  An- 
zoletto.)  (parte) 

Cec .  Deme  una  carega.  (a  Lucietta.) 

Lue.  La  servo,  lustrissima,  (prende  una  sedia , 
e  la  porta  a  Cecilia.) 

Cec.  E  sto  cavalier  baio  da  star  in  piè  ?  Cara 
fia,  se  volè  che  i  ve  diga  che  se’  cameriera, 
ste  cosse  no  ve  le  avè  da  far  dir.  Yederè, 
vederè  la  mia 

Lue.  Credela  che  no  sappia? 

Cec.  Via,  via,  basta  cussi,  no  se  responde. 

Lue.  (Ih  ih!  Lontan  diese  soldi  de  azze.) (porta 
la  sedia  e  s'ingrugna.) 

Cec.  La  se  senta  sior  conte.  Cossa  diseia?  che 
careghe  dure  ! 

Con.  Durissime,  non  si  può  sedere. 

Cec.  Eh!  me  farò  far  de  le  poltroncine,  [a  Lu¬ 
cietta)  Coss1  è,  siora,  anca  vu  ve  n’  avè  per 
mal?  Oh  che  zente  delicata!  Me  par  che  meg- 
gio  de  cussi  no  ve  possa  parlar.  Ve  insegno. 
No  farè  gnente.  Se  vede  che  fin  adesso  in 
sta  casa  no  ghe  xe  stà  civiltà,  {al  conte )  Cossa 
diseia  sior  conte?  Parlio  ben? 

Con.  Benissimo,  non  può  dir  meglio. 

Cec.  Mi  almanco  son  cussi;  de  tutto  quello 
che  digo,  e  de  quel  che  fazzo,  ho  gusto  che 
la  zente  me  diga  se  fazzo  ben,  o  se  fazzo  mal. 

Lue.  (E  la  xe  segura  che  el  cavalier  ghe  dise 
la  verità.)  ( con  ironia.) 

Cec.  Disè,  fia.  cossa  gh’aveu  nome  ? 

Lue.  Lucietta,  per  ubbidirla. 

Cec.  Cossa  fa  siora  cugnada? 

Lue.  La  sta  ben,  lustrissima. 

Cec.  Saludela,  savè. 

Lue.  Lustrissima  sì,  la  sarà  servida. 

Cec.  Xela  gnancora  stada  a  veder  la  casa  nova  ? 

Lue.  No  vorla  ? 

Cec.  Quando  xela  stada  ? 

Lue.  Stamattina 

Cec.  Xela  tornada  a  la  casa  vecchia  ? 

Lue.  Lustrissima  no. 

Cec.  Mo  dove  xela? 

Cec.  De  là,  in  te  la  so  camera. 

Cec.  Come!  La  xe  qua,  e  no  la  se  degna  de 
saludarme?  e  vu  no  me  disè  gnente?  (a  Lu- 
cietta.) 

Lue.  Cossa  vorla  che  ghe  diga? 

Cec.  Vedela,  sior  conte,  che  bel  trattamento 
che  me  fa  mia  cugDada? 

Con.  Veramente  si  porta  male. 

Cec.  Sentiu?  Chi  sa  el  trattar  dise  che  la  se 
porta  mal.  (a  lucietta.) 

Lue.  (Si,  sì,  el  ghe  suppia  sotto  pulito.) 

Cec.  Andè  là,  Andeghe  a  dir,  che  se  la  co¬ 
manda,  anderò  mi  a  reverirla  in  te  la  so  ca¬ 
mera.  (a  Lue.) 

Lue.  Lustrsdma  sì,  la  servo.  (In  sta  casa  da 
qua  avanti  gh’ha  da  esser  el  più  bel  diver¬ 
timento  del  mondo,  ma  mi  ho  speranza  che 
no  me  ne  tocca.  Se  posso  aver  el  mio  salario, 
aida,  aida,  me  la  bato.)  (parte) 

SCENA  XI. 

Cecilia,  ed  il  Conte. 

Cec.  In  fatti,  el  m’  ha  burlà  sior  Anzoletto.  Se 
saveva  che  gh’  aveva  da  esser  in  casa  sta 
so  sorela,  da  quela  che  son,  che  no  lo  toleva. 

Con.  Non  lo  sapevate  che  aveva  una  sorella  ? 

Cec.  Lo  saveva,  ma  el  m’ha  dà  da  intender, 
che  l’andava  a  star  con  so  barba. 

Con.  Può  essere  eh’  ella  ei  vada. 

Cec.  Ho  paura  de  no,  perchè  so  che  con  so 
barba  i  xe  disgustai. 

Coni  Fa  male  il  signor  Angioletto  a  non  essere 
amico  di  suo  zio,  che  è  un  uomo  ricco,  e  lo 
conosco;  so  eh1  è  un  uomo  di  garbo. 

C^c.  Un  omo  de  garbo  ghe  disè?  un  omo  de 
garbo  ?  Eì  xe  un  un  tangaro,  un  vilanazzo, 
senza  creanza.  So  che  l1  ha  parla  de  mi 
con  poco  respetto.  L’  ha  abù  da  dir  che  so 
nevodo  ha  fato  mal  a  sposarme,  e  1’  ha  fato 
de  tuto,  perchè  noi  me  toga.  Sto  aseno  d’oro 
el  xe  pien  de  bezzi,  e  noi  se  contenta.  E1  se 
lamenta,  che  a  so  nevodo  gh’ho  dà  poca  dota. 
Che  meriti  gh’halo  per  pretender  una  gran 
dota  ?  Noi  s’arecorda  co  l’andava  co  la  falda 
davanti  ?  Finalmente  so  una  persona  civil, 
e  in  casa  mia  se  vive  d’intrada,  e  son  stada 
arlevada  come  una  zentildonna,  e  noi  xe 
degno  d’aver  per  nezza  una  dona  de  la  mia 
sorte,  e  me  maraveggio  che  vu  disè,  che  el 
xe  un  omo  de  garbo. 

Con.  Signora  mia,  io  non  sapeva  tutte  queste 
ragioni.  Ritratto  la  mia  parola,  e  dico  eh’  è 
un  zotico,  intrattabile,  intrattabilissimo. 

Cec.  Un  tangaro,  un  contadìn. 

Con  E  tutto  quel  peggio  che  dir  si  possa. 

Cec.  Yé  par  che  una  dona  de  la  mia  sorte  ab¬ 
bia  da  esser  desprezzada  cussi  ? 

Con  Per  bacco  !  Yoi  meritate  di  essere  una  re¬ 
gina  Ah  volesse  il  cielo ,  che  vi  avessi  co¬ 
nosciuta  prima  cho  foste  impegnata  col  si¬ 
gnor  Angioletto  ! 

Cec.  Ma  el  mio  destin  ha  volesto  cussi  ! 

Con.  Yi  potete  voi  dolere  del  signor  Angioletto? 

Cec.  No,  de  mio  mario  no  me  posso  doler.  Se 
disesse  diversamente,  sarave  una  dona  in¬ 
grata.  Gh’  ho  volesto  ben  e  ghè  voggio  ben, 

e  sempre  ghè  ne  vorò  ;  ma  de  so  barba  no 
ghé  ne  voi  sentir  a  parlar. 

Con.  Ma  suo  zio  gli  potrebbe  fare  dei  benefizi. 

Cec.  Che  el  se  li  peta.  Nu  no  gh’a  verno  biso¬ 
gno  de  elo.  Mio  mario  gh’  ha  il  modo  da 
mantegnirme.  Me  basta  che  el  me  destriga 
de  casa  sta  so  sorela,  e  po  son  contenta. 

Con.  (E  io  so  che  il  povero  galantuomo  sta 
male  assai  di  quattrini.; 

SCENA  XII. 

Lucietta  e  detti. 

Lue.  Lustrissima,  m’ha  dito  la  putta,  che  ghe 
fazza  tanto  reverenza,  che  adéssadèsso  la 
sarà  qua  eia  a  far  el  so  debito,  che  no  la 
staga  incomodarse  a  andar  de  là,  perchè  la 
so  camera  no  la  xe  camera  da  recever. 

Cec.  Cussi  la  v’ha  dito  ? 

Lue.  Cussi  la  m’ha  dito,  e  cussi  ghe  digo. 

Cec.  Se’  ben  brava  da  portar  le  imbassiate. 
Intendela,  sior  Conte,  sto  discorso? 

Con.  Per  dirvi  la  verità,  non  capisco  niente. 

Cec.  La  voi  dir  sta  signora,  che  la  so  camera 
no  la  xé  bela  come  la  mia,  e  che  no  la  se 
degna  de  ricever  in  tuna  camera  che  no  xe 
da  par  soo.  Hala  capio  sior  Coxite  ? 

Con.  Ho  capito  benissimo. 

Cec.  Ghe  diseia  superbia  a  questa  ? 

Con.  Certo  non  si  può  negare  che  non  vi  sia 
della  pretenzione. 

Lue.  (Oh.  voggio  dirghelo  al  patron,  che  el  se 
varda  da  sto  sior  Conte.  El  xe  un  adulator 
spaccato). 

Cec.  Coss’è  sto  strepito  qua  dessora? 

Lue.  No  so,  lustrissima.  La  sa  che  ghe  xe  un 
altra  fìttanza. 

Cec.  Mi  no  voi  sentir  strepito.  No  voggio  che 
i  me  fazza  baiar  la  camera  sora  la  testa.  Chi 
eie  ste  carogne  che  sta  de  sora  de  nu? 

Lue.  Oh  lustrissima!  cossa  diseia?  Ghe  sta 
delle  persone  civil  sala  ?  Ghe  sta  delle  lu¬ 
strissime,  anzi  stamattina  lustrissima  siora 
Checca  mi  ha  domandà,  quando  vien  la  no¬ 
vizza.  No  so,  digo,  poi  esser  che  la  vegna 
ancuo  ;  co  la  vien,  la  dise,  aviseme  che  vog- 
gio  vegnir  a  far  el  mio  debito. 

Cec.  Xela  stada  da  mia  cugnada? 

Lue.  Lustrissima  no.  Eh!  la  xe  una,  che  sa  el 
trattar.  Caspita!  la  vedrà.  Eh  110  la  sarave 
vegnua  da  la  putta  avanti  de  vegnir  da  la 
maridada  ! 

Cec.  Co  la  vedè  diseghe  che  se  la  voi  favorir 
la  xe  patrona.  Dighio  ben  sior  Conte  ? 

Con.  Benissimo. 

Lue.  No  la  voi  che  ghe  diga....  che  se  no  la 
se  voi  incomodar .... 

Cec.  Diseghe  quel  che  v’ho  dito.  No  gh’ho  bi¬ 
sogno  de  dottorezzi.  Cossa  diseia,  sior  Conte, 
de  ste  massere  che  voi  intrar  dove  che  no 
ghe  tocca  ? 

Lue.  Massere  ? 

Cec.  Ho  falà,  ste  cameriere. 

Con.  Proviene  ciò,  perchè  sono  male  educate. 

Lue.  Yègnirèmo  a  scuola  da  elo  ( al  conte  con 
dispetto). 

Cec.  Senti  sa,  te  cazzerò  via  in  sto  momento 
(s'alza). 

Lue.  E  mi  gh’anderò,  lustrissima. 

SCENA  XIII. 

Menegnina  e  detti. 

Men.  Dove  andereu.  Luciétta  ? 

Lue.  La  me  voi  mandar  via,  e  mi  digo  che  ghe 
anderò. 

Men.  Cussi  presto,  siora  cugnada,  la  vien  a  far 
dei  sussuri  in  casa? 

Cec .  Xelo  questo  el  complimento  che  me  vien 
a  far  siora  Meneghina? 

Con.  (Cospètto  !  è  una  bella  ragazza  !) 

Men.  Coesa  gh’hala  fatto  sta  putta? 

Cec.  L’ha  perso  el  rispetto  a  sto  cavalier. 

Con.  Per  me,  signora,  non  vi  mettete  in  pena. 
Non  bado  a  queste  piccole  cose.  Per  amor 
del  cielo,  non  vorrei  che  per  causa  mia  vi 
inquietaste.  Sono  servitor  vostro  ( a  Cecilia ). 
Sono  umilissimo  servitore  della  signorina 
(a  Meneghina).  Lucietta  è  una  buona  ragazza 
(Io  vorrei  èsser  amico  di  tutte). 

Men.  M’immagmo  che  eia  gh’  averà  la  so  ca¬ 
meriera  o  che  mio  fradelo  ghe  la  provederà. 
Questa  xe  più  de  un  ano,  che  la  xe  con  mi 
e  la  me  comoda  assae,  è  se  la  se  contenta, 
no  vorave  privarmene  per  adesso. 

Cec.  La  se  tegna  pur  quela  cara  zoggia.  Basta 
che  no  la  me  vegna  in  ti  piè. 

Lue.  No  la  se  indubita  ,  che  no  ghe  vegnirò,... 

Men.  Anemo,  ande  de  là. 

Lue.  (Chi  diavolo  xè  vegnù  in  casa  ?  Un  basi¬ 
lisco?;  [parte). 


SCENA  XIV. 

Cecilia,  Meneghina  ed  il  Conte, 

Men.  La  compatissa  se  no  so  vegnua  prima  a 
far  el  mio  debito,  perchè  giera  despoggià. 
Cec.  Oh  !  per  mi  no  ghe  giera  bisogno  che  la 
se  mettesse  in  bellezze. 

Con.  È  bella  in  tutte  le  maniere  la  signora 
Menichina. 

Cec.  Bravo  !  sior  Conte  [con  ironia). 

Con.  Veramente  non  si  potevano  accoppiare 

due  cognate  di  maggior  merito,  e  di  mag¬ 
gior  gentilezza. 

Men.  fTra  le  altre  so  virtù  la  gh’ha  anca  quela 
dell’ invidia;. 

Cec.  Vorla  comodarse,  siora  cugnada? 

Men  In  verità  no  son  stracca. 

Cec.  E  po  la  xe  in  casa  soa. 

Men.  Oh  no!  la  veda,  casa  mia  xe  la  mia  camera. 

Cec.  Oh  la  xe  patrona  de  tutta  la  casa! 

Men.  Oh  grazie! 

Con.  Bellissima  gara  di  compitezze,  d’amore¬ 
volezza,  di  affetti. 

Men.  È  come  i  vien  dal  cuor! 

Cec.  Dove  xelo  sior  Anzoletto  ? 

Men.  Mi  no  so,  la  veda.  Mi  no  so  mai  quando 
che  el  vaga,  quando  che  el  staga.  A  mi  noi 
me  dise  mai  gnente. 

Cec.  Dasseno  ?  Noi  ghe  li  conta  a  eia  i  fatti 
soi  ? 

Men.  Oh  mai  !  Non  ho  gnanca  mai  savesto,  che 
el  s’aveva  da  maridar,  se  no  tre  zorni  avanti 
che  el  se  sposasse. 

Cec.  Hala  avù  caro  co  la  l’ha  savesto? 

Men.  No  vorla? 

Con.  È  sempre  bene  aver  in  casa  della  com¬ 
pagnia. 

Men.  Eh  !  per  mi  za  stago  in  te  la  mia  camera, 
no  dago  incomodo  a  nissun.  Dopo  che  xe 
morta  mia  mare  son  avvezzada  cussi. 

Con.  Ecco  qui,  la  signora  Cecilia  le  sarà  in 
luogo  di  madre. 

Cec.  Sii  in  logo  de  madre  ?  Ghe  par  a  elo, 
che  una  novizza  de  quindese  zorni  abbia  da 
far  da  madre  ? 

Con.  Dico  così  per  modo  di  dire,  riguardo  al 
grado  di  maritata. 

Men.  Cossa  credela  che  el  voggia  dir? 

Cec.  La  diga,  cara  eia,  chi  la  conza  cussi  pulito? 

Men.  La  mia  serva. 

Cec.  Lucietta  ? 

Men.  Lucietta. 

Cec.  No  credeva  che  la  savesse  far  tanto.  Gh’ho 
gusto  dasseno,  la  me  conzerà  anca  mi. 

Men.  Oh!  eia  la  gh’averà  de  meggio. 

Cec.  No,  no  per  dir  la  verità,  la  sa  meggio  de 
la  mia.  La  me  conzerà  eia. 

Men.  Cara  siora  cugnada,  la  me  compatissa. 
Lucietta  xe  una  povera  puta,  ma  no  la  xe 
mai  stada  avvezza  a  esser  strapazzada.  La 
me  fazza  sta  finezza,  la  fazza  conto  che  in 
sta  casa  no  la  ghe  sia. 

Cec.  Come  ?  A  mi  la  me  dise  cussi  ?  Questo 
el  xe  un  affronto  che  la  me  fa.  La  xe  in 
casa  ;  mio  mario  la  paga,  e  me  ne  voi  servir 
anca  mi. 

Con.  Signore  mie,  non  si  riscaldino  per  una 
serva.  Troveremo  il  modo  di  convenire. 

Cec.  Per  un  tocco  de  massera  no  la  varderà  a 
desgustar  so  cugnada  ? 

Men.  Yorla  che  la  manda  via?  La  manderò  via. 

Cec.  Questo  xe  un  pontiglio  ;  e  con  mi  no  la 
doverave  usar  sti  pontigli. 

Con.  No;  per  amor  del  cielo.  Accomodiamola. 

Men.  No  credo  che  la  sia  vegnua  in  sta  casa 
con  intenzion  de  metterne  sotto  i  piè. 

Cec.  Me  maraveggio  che  la  diga  ste  stramberie. 

Con.  (Povero  me!)  Signore  mie. 

Men  No  me  xe  mai  sta  dito  tanto  gnanca  da 
mia  mare. 

Con.  Compatitela.  ( a  Meneghina .) 

Cec.  Coss’é  sto  compatitela?  Mi  no  gh’ ho  bi¬ 
sogno  che  nissun  me  compatissa. 

SCENA  XV. 

Anzoletto,  e  detti. 

Anz.  (Oh  povereto  mi!) 

Men.  Vegni  qua  mo  sior  fradelo. 

Cec.  Sentì  mo  sior  mario. 

Anz.  Sior  conte,  cara  eia,  una  parola. 

Con.  Sono  a  servirvi.  ( s'accosta .) 

Men.  Vorave  che  me  disessi... 

Anz.  Tasè  adesso,  lasseme  star. 

Cec.  Respondeme  a  mi. 

Anz.  Cara  muggier,  abbiè  pazienza.  Adessadesso 
sarò  con  vu. 

Con.  Che  cosa  c’è,  che  vi  vedo  così  agitato  ? 
È  forse  per  qualche  parola,  che  abbiate  sen¬ 
tito  fra  le  due  cognate?  (piano  ad  Anzoletto.) 

Anz.  (Oh!  altro  che  parole;  ghe  xe  dei  fatti,  e 
fatti  per  mi  dolorosi.  Caro  sior  conte,  ghe 
lo  confido  con  segretezza,  che  no  lo  sappia 
nè  mia  sorela,  nè  mia  muggier,  e  se  la  poi, 
la  me  assista,  la  me  soccorra.) 

Con.  (Dite  pure;  della  segretezza  siete  sicuro. 
Del  resto  vi  servirò  dove  posso.) 

Anz.  (La  sappia  che  son  andà  ala  casa  de  là, 
per  far  portar  via  la  roba,  per  tor  el  resto 
de  la  massaria,  e  el  patron  della  casa,  per 
un  ano  de  fitto,  che  ghe  son  debitor,  el  me 
l’ha  fata  bolar,  e  son  desperà.) 

Con  (Male!) 

Anz.  (El  so  anca  mi  che  xe  mal.  Bisogna  re- 
mediarghe.  Bisogna  che  la  me  fazza  eia  la 
grazia  de  farme  la  sigurtà.) 

Con.  (Penseremo,  vedremo . ) 

Anz.  (No  ghe  tempo  da  perder.  Tra  le  altre 
cosse  ghe  xe  tutta  la  biancheria  da  tola,  e 
ancuo  ho  da  dar  da  disnar,  e  no  so  come 
far.) 

Con.  (Basta,  Vedremo, penseremo.)  Signore  mie, 
vi  sono  umilissimo  servitore. 

Cec.  Vaia  via.  sior  conte? 

Con.  Vado  per  un  interesse. 

Cec .  La  vegnirà  a  disnar  con  mi? 

Con.  Può  essere. 

Anz.  (Sior  conte,  me  lo  fala  sto  servizio  ?) 

Con.  (Penseremo,  vedremo.)  Servitor  umilis¬ 
simo.  [parte  / 

Anz.  (Alle  curte,  noi  voi  far  gnente.  Bisognerà 
che  m’ inzegna  da  qualche  altra  banda.)  fin 
atto  di  partire.) 

Men.  Dove  andeu? 

Anz.  Dove  che  voggio. 

Cec .  Sior  Anzoletto.  .  .  . 

Anz.  Cara  vecchia,  compatirne . Se  vede- 

remo  adessadesso,  se  vederemo.  (parte .) 

Cec.  Vedela,  patrona?  per  causa  sua  mio  ma- 
rio  scomenza  a  farine  de  le  male  grazie. 

Men.  La  malagrazia  el  me  l’ha  fatta  a  mi,  e  no 
a  eia.  L’averà  sentio  qualcossa,  e  sior  conte 
Laverà  informà  in  favor  de  la  sposa. 

Cec.  Oh!  anzi  sior  conte  se  vede  che  el  gh’ha 
tutta  la  parzialità  per  la  putta. 

Men.  Mi  no  ghe  ne  penso  gnente  de  nissun. 

Cec.  E  a  mi  no  m’importa  de  altri  che  de  mio 
mario. 

SCENA  XVI. 

Lucietta.  e  dette. 

Lue.  Quele  lustrissime  qua  desuso  ghe  vorave 
far  visita. 

Men.  A  chi? 

Lue.  A  tutte  do. 

Cec.  0  da  eia,  o  da  mi.  (parte ). 

Men.  Nè  da  mi,  nè  da  eia.  (parte.) 

Lue.  Che  le  resta  servide,  che  le  riceverò  mi. 

FINE  DELL’ATTO  PRIMO 


ATTO  SECONDO 


SCENA  PRIMA. 

Camera  nella  casa  della  signora  Checca. 

Checca,  e  Rosina. 

Che.  Cossa  diseu  della  malagrazia,  che  le  n’ha 
fatto?  Se  poi  far  pezo?  Le  ne  fa  dir  che  an- 
demo,  e  po  co  semo  alla  porta,  la  serva  ne 
dise  che  no  le  poi.  che  no  le  sa.  .  .  .  mi  no 
T  ho  gnanca  capia. 

Ros.  Bisogna  certo  che  sia  nata  qualcossa  per¬ 
chè  la  serva  con  tanta  allegria  V  ha  n’  ha 
dito,  che  andemo,  e  po  co  semo  stae  per  an¬ 
dar,  l’ha  dito,  l’ha  mutegà,  e  pareva  che  no 
la  savesse  gnanca  parlar. 

Che.  O  che  le  xe  orsi,  o  che  le  xe  superbe. 

Ros.  Rusteghe  no  me  par  che  le  sia,  perchè 
se  vede  che  le  pratica. 

Che.  Se  le  pratica?  e  come!  Yardè  la  novizza 
xe  quindese  zorni,  che  la  xe  maridada,  e  ora 
mai  la  g’ha  el  cavalier  che  la  serve. 

Ros.  E  la  putta?  no  hala  fatto  l’amor  tutto 
el  tempo  de  vita  soa? 

Che.  Per  quel  che  dise  nostro  zerman  Lorenzin, 
fora  de  casa  la  va  col  zendà  fina  alla  Centura, 
ma  in  casa,  e  su  i  balconi  no  la  se  schiva 
da  nissun. 

Ros.  No  n’halo  conta,  che  i  fava  l’amor  insieme 
tutto  el  zorno,  e  tutta  la  notte  ? 

Che.  Yardè  che  putte!  Sentì,  savè,  sorella,  no 
tolè  esempio  da  ste  frascone.  Mi  posso  dir 
che  mio  mario,  xe  sta  el  primo  zovane  che 

m’ha  parlà.  Savè  che  n'ha  arlevà  nostra  mare, 
e  adesso  che  se'  con  mi.  .  .  . 

Ros.  Cara  sorela,  no  gh’è  bisogno,  che  me  fe 
sti  sermoni.  Savè  che  putta  che  son. 

Che.  Per  cossa  credemio  che  ste  patrone  da 
basso  no  le  n'abbia  volesto  recever? 

Ros.  Ve  dirò,  poi  esser  come  che  ancuo  sola¬ 
mente  le  xe  vegnue  in  casa  nova,  che  la  casa 
no  sia  destrigada,  che  no  la  sia  gnancora 
fornia,  e  che  per  questo  no  le  voggia  nissun 
per  i  piè. 

Che.  Saveu  che  no  disè  mal?  Bisogna  che  le  sia 
superbe  la  so  bona  parte.  Veramente  confesso 
la  verità,  avemo  avù  troppa  pressa  d'andar; 
se  podeva  aspettar  doman,  ma,  gh’ho  tanta 
curiosità  de  veder  sta  novizza  darente,  che 
no  m’ho  podesto  tegnir. 

Ros.  Mi  l’ho  vista,  co  la  xe  vegnua.  No  me 
par  che  ghe  sia  sti  miracoli. 

Che.  I  dise  che  la  gh’  ha  un  gran  spirito. 

Ros.  Ho  visto  certo  dell’aria  tanta. 

Che.  Come  taralo  sior  Anzoletto  a  mantegnirla 
in  quèH’aria  ? 

Ros.  Co  la  dota  che  la  gh’ ha  portà  no  certo. 

Che.  Aveu  sentio  Lorenzin?  no  la  gh’ha  dà 
squasi  gnente;  e  quel  pandolo  de  so  mario 
el  spende  a  rotta  de  colo. 

Ros.  Vardè  cossa  che  i  averà  speso  in  sta  casa. 
Xe  do  mesi  che  i  ghe  xe  drio. 

Che.  E  sì,  savè,  in  te  la  prima  peota,  che  xe 
vegnua  a  la  riva,  no  ghe  giera  altro  che  de 
le  strazze. 

Ros.  Peota  ghe  disè?  No  parevelo  un  battelo 
da  sassi  ? 

Che.  Sì,  sì,  xe  vero  el  giera  un  batteloto.  Aveu 
visto  quel  specchio  co  la  soazza  negra? 

Ros.  A  nti  gaggie. 

Che.  E  quei  carregoni  de  bulgaro. 

Ros.  I  mobili  de  so  bisnono. 

Che.  I  butterà  yia  un  mondo  de  bezzi  in  pit¬ 
tori,  in  favri,  in  marangoni,  e  po  no  i  gra¬ 
verà  una  camera  de  bon  gusto. 

Ros.  Pussibile  che  no  l’abbiamo  da  veder  ? 

Che.  De  dia!  la  voi  veder,  se  credesse  d’andar- 
ghe  una  festa,  co  no  le  ghe  xe. 

Ros.  E  Lorenzin,  poverazzo,  che  s’ha  racco¬ 
manda  che  parleremo  ala  putta? 

Che.  Povero  putto?  l’ha  perso  el  bagoletto  de 
vederla  tutto  el  dì  sui  balcon. 

Ros.  Ghe  parlereu  a  siora  Meneghina? 

Chef  Per  contentarlo  ghe  parlerò;  ma  noi  xe 
negozio  per  elo. 

Ros.  Per  cossa? 

Che.  Perchè  i  dise  che  so  fradelo  no  ghe  poi 
dar  gnente  de  dota. 

Ros.  E  si  el  ghe  voi  ben  assae  Lorenzin. 

Che.  Lassò  pur  che  el  ghe  voggia  ben.  Anca 
lu  xe  un  povero  gioppo.  L’amo r  no  fa  bog- 
gier  la  pignata,  sorela  cara. 

Ros.  I  batte 

Che.  Anca  sì,  che  nissun  risponde. 

Ros.  Anderò  a  veder  mi. 

Che.  No  ve  fe  veder  su  i  balconi. 

Ros.  Uh!  semo  tanti  alti,  chi  voleu  che  me 
veda?  (parte.) 

SCENA  II 
Checca  poi  Rosina 

Che.  No  vedo  l’ora  che  vegna  a  Venezia  mio 
mario.  Voi  certo  che  el  fazza  de  tutto  per 
in  ari  dar  sta  putta.  Poverazza,  la  xe  proprio 
un  paston. 

Ros.  Saveu  chi  xe  ? 

Che .  Chi  xe? 

Ros.  La  serva  de  ste  signore  da  basso. 

Che.  Gh’aveu  tira? 

Ros.  Siora  sì. 

Che  Gh’ho  ben  a  caro  che  la  vegna.  Sentiremo 
qualcossa 

Ros.  Oh!  la  serva  ne  dirà  tutto 

Che.  Lasseme  parlar  a  mi.  Le  caverò  ben  fora 
pulito  mi. 

Ros.  Vela  qua,  vela  qua. 

Che.  Vegnì  avanti,  fia. 

SCENA  III. 

Lucietta,  e  dette. 

Lue.  Strissime. 

Che.  Bella  putta!  coss’è,  fia?  ve  manda  le  vo¬ 
stre  patrone  ? 

Lue.  Me  manda  la  putta,  lustrissima. 

Ros.  Siora  Meneghina? 

Lue.  Lustrissima  sì.  No  so  se  le  sappia  che  mi 
no  servo  la  novizza,  servo  la  putta.  Xe  un 
pezzo  che  stago  con  eia,  e  gh’ho  chiapà 
amor,  e  poi  esser  che  ghe  staga,  ma  se  avesse 
da  servir  quell’ altra,  ghe  zuro  da  povera 
fiola,  no  ghe  starave  un’ora. 

Che.  Conteme.  Cossa  xela  sta  novizza? 

Lue.  No  so  cossa  dir.  Mi,  lustrissima,  no  son 
de  quele  che  parla.  Co  no  posso  dir  ben,  no 
dico  gnanca  mal;  e  po  a  malistente  l’ho  vi¬ 
sta,  ma  da  quel  poco  che  ho  visto,  e  che  ho 
sentio,  no  credo  che  sotto  la  capa  del  ciel 
se  possa  trovar  de  pezo, 

Ros.  (Se  po  la  fusse  de  quele  che  dise!) 

Che.  Cossa  xela?  superba,  rustega,  cossa  xela? 

Lue.  Co  la  servitù,  co  so  cugnada,  laxe  rustega. 
Ma  no  la  xe  miga  rustega  con  tutti...  Bi¬ 
sogna  che  la  sappia  che  un  certo  sior  conte., . 

Che.  Via,  via,  no  disè  altro,  [le  fa  cenno  thè 
taccia  per  sua  sorella.) 

Lue.  Ho  capio. 

Che.  Diseme,  cara  vu,  per  cossa  n’hale  fatto 
quel  bel  complimento? 

Lue.  La  paroncina  no  ghe  n’ha  colpa,  xe  stata 
causa  quell’altra. 

Ros.  No  la  ne  voi  la  novizza? 

Lue.  Ghe  dirò . . .  cosse  in  verità  da  crepar  da 
rider.  Co  la  credeva  che  la  visita  fosse  soa, 
l’ ha  dito  de  sì  ;  co  1’  ha  sentio  che  la  giera 
de  tutte  do,  la  xe  andada  in  collera,  e  no  l’ha 
volesto. 

Ros .  Oh  co  bela! 

Che.  Oh  che  scamoffie! 

Lue.  E  la  paroncina  anca  eia  s’ha  pontiglià. 

Che.  Oh  care! 

Ros.  Oh  vita  mia,  co  te  godo! 

Lue.  M’  ha  mandà  mo,  vedele,  la  paroncina  a 
farghe  tanto  reverenza,  e  domandarghe  com¬ 
patimento,  e  a  dirghe,  se  le  se  contenta,  che 
la  vegnirà  eia  a  far  el  so  debito. 

Che.  Oh!  non  occorre  che  la  s’incomoda.... 

Rcs.  (Sì,  sì,  lassò  che  la  vegnaj  (piano  a  Checca.) 

Lue.  In  verità,  lustrissima,  gh’  ha  tanto  de- 
spiasso. .  . . 

Che.  Basta,  se  la  lo  fa  per  cerimonia,  di  seghe 
che  no  gh’è  sto  bisogno,  che  nu  no  vardemo 
ste  cosse.  Se  po  la  voi  vegnir  per  favorirne, 
diseghe  che  la  xe  patrona  co  la  comanda. 

Lue.  Grazie  lustrissima.  In  verità  la  vederà 
una  putta,  che  no  fazzo  per  dir,  ma  la  gh’ha 
del  merito. 

Che.  Se  vede  che  anca  vu  se’  una  zovane  de 
bon  cuor,  che  volè  ben  ala  vostra  patrona. 

Lue.  Oh  !  mi  sì,  la  veda,  ghe  voggio  ben,  come 
se  la  fusse  una  mia  sorela. 

Ros.  Xe  anca  assae  trovar  una  serva,  che  diga 

ben  de  la  so  patrona.  Tutte,  o  poco  o  assae, 
le  gh’ha  sempre  qualcossa  da  tarizar. 

Lue.  Oh  mi  no  ghè  pericolo!  da  la  mia  bocca 
no  le  sentirà  mai  altro. 

Che.  Brava  dasseno! 

Ros.  Quanti  anni  gb’  hala  la  vostra  patrona  ? 

Lue.  Oh!  la  xe  zovane,  lustrissima,  no  credo 
che  la  ghe  n’abbia  disisette. 

Ros.  Che  voggiè  mo  anca  calarghe  i  ani,  xe 
un  poco  troppo. 

Lue.  Credela  che  la  ghe  n’abbia  de  più? 

Che.  No  se  vede  che  la  ghe  n’ha  più  de  vinti? 

Lue.  Mi  no  so,  mi  stago  a  quei  che  la  dise  eia; 
se  la  se  ne  sconde,  mi  no  so  cossa  dir. 

Ros.  Fala  l’amor  ? 

Lue.  Un  pochetto. 

Che.  Lo  cognosseu  mio  zerman? 

Lue.  Chi  xelo  lustrissima  ? 

Che.  Sior  Lorenzin  Bigoletti. 

Lue.  Caspita!  se  lo  cognosso. 

Ros.  No  voleu  che  l’al  cognossa  ? 

Lue.  Oh  bon! 

Che.  Gh’averà  despiasso  a  vegnir  via  de  quela 
casa. 

Lue.  Me  par  de  sì,  che  gh’ha  despiasso. 

Che.  Ghe  parlavela  spesso  ? 

Lue.  De  diana  !  tutta  la  notte. 

Ros.  La  giera  po  anca  una  vergogna. 

Lue.  N’ è  vero,  lustrissima?  In  verità,  che 
gnanca  mi  sti  stomeghezzi  no  i  podeva  sof¬ 
frir. 

Che.  Adesso  mo  come  farala? 

Lug .  E1  xe  so  zerman  lustrissimo  sior  Lorenzin? 

Che.  Siguro,  el  ze  fio  de  una  nostra  amia. 

Lue.  Cara  lustrissima  benedetta,  no  ghe  saria 
altri,  che  eia  che  podesse  consolar  sta  povera 
putta. 

Che.  Me  maraveggio  gnanca  che  abbiè  ardir 

de  dirme  sto  tanto.  Ve  par  a  vu  che  una 
dona  de  mia  sorte  s’abbia  da  intrigar  in  sta 
sorte  de  pettegolezzi?  Che  fondamento  gh’hala 
de  maridarse  ? 

Lue.  La  dise  ben,  lustrissima,  in  verità  da 
seno  la  dise  ben.  Fondamento  no  credo  che 
ghe  ne  sia.  Dota,  poverazza,  no  la  ghe  n*'ha. 
La  xe  zovene,  ma  no  po  tanto,  quanto  che 
i  dise.  Nobiltà,  no  ghe  ne  xe  da  trar  via;  so 
pare  giera  salumier,  so  barba  vendeva  el 
butiro.  I  ghe  dà  dei  lustrissimi,  perchè  i 
vive  d’ intrada;  ma  dise  el  proverbio:  vita 
d’ intrada,  vita  stentada.  Strissime,  le  com- 
patissa,  se  le  ho  stordie  co  le  mie  chiaccole. 
Ghe  dirò  alla  parona  che  la  vegna  a  trovarle. 
Serva,  sustrissime  (parte). 


SCENA  IV. 

Checca,  e  Rosina 

Cìie.  Cossa  diseu,  che  boccon  de  pettegola? 

Ros.  E  stimo  che  la  ghe  voi  ben  a  la  so  pa¬ 
rona. 

Che.  Ben  da  massere. 

Ros.  Per  cessa  gh’aveu  dito,  elm  no  volè  im- 
pazzarvene  per  nostro  zerman  ? 

Che.  Siora  sì;  ghe  dirò  de  volerlo  far,  acciò 
che  custia  lo  vaga  spantegando  per  la  con¬ 
trada. 

Ros.  Siben,  siben  gh’avè  rason. 

Che.  Oh!  mi,  fia  mìa,  son  una  che  le  pensa 
tutte. 

SCENA.  Y. 

Lorenzino,  e  dette. 

Lor.  0  de  casa  (di  dentro.) 

Ros.  0  velo  qua  per  diana! 

Che.  Yegnì,  vegnì.  Semo  qua,  Lorenzin. 

Lor.  Siore  zermane,  lustrissime. 

Ros.  Oh  lustrissimo  ! 

Che.  Feu  cerimonie  fio  ? 

Lor.  Fazzo  el  mio  debito. 

Ros.  Aveu  dormio  ben  sta  notte? 

Lor.  Poco. 

Ros.  Dormirò  meggio  doman,  che  no  gh’averè 
disturbi. 

Lor.  Eh  sia  maledetta  sta  casa  ! 

Che.  Per  cossa  malediu  sta  casa  ? 

Lor.  Maledisso  quela  de  sotto. 

Ros.  E  sì  mo  ghe  xe  le  vostre  vissere. 

Lor.  Dove  diavolo  gh’ hala  i  balconi?  Xe  tre 
ore  che  ziro  co  fa  un  matto  ;  son  debotto 
inrocchio  dal  tosser,  e  dal  spuar,  e  no  g1  hè 
stà  caso  che  la  possa  veder. 

Che.  So  anca  mi  che  no  la  vederè.  La  so  ca¬ 
mera  la  xe  sora  una  corte,  che  no  passa 
nissun... 

Lor.  E  no  le  voi  che  maledissa  sta  casa,  e  che 
diga  roba  de  quel  strambo  de  so  fradelo,  che 
ha  cressù  sessanta  ducati  de  fitto  per  cazzar  in 
tun  gattolo  so  soiela?  Ma  za  che  fin  taralo 
in  sta  casa?  con  cossa  lo  pagheralo  el  fitto? 
co  la  dota  de  la  muggier? 

Che.  Credeu  che  el  sia  in  sto  stato  el  sior 
Anzoletto  ? 

Lor.  Mi  no  so  gnente.  So  che  xe  do  mesi,  che 
Pha  tolto  sta  casa,  e  no  Pha  gnancora  pagà 
el  fitto  dei  primi  sie  mesi. 

Ros.  E  vu  se’  cussi  boa  de  impazzarvene  con 
so  sorela? 

lor.  La  me  dise  che  la  gh’ha  un  barba,  che 
ghe  darà  la  dota. 

Che.  Lo  so  anca  mi,  che  la  gh’ha  sto  barba,  e 
che  el  xe  ricco,  ma  i  dise  che  el  sia  in  co¬ 
lera  con  so  nevodo. 

Lor .  Noi  sarà  miga  in  collera  colla  nezza. 

Che.  Caro  zerman,  avanti  de  intrigar  ve  pen- 
seghe  ben.  Gnanca  vu  no  gh’avè  gnente  da 
buttar  via. 

Lor.  Se  trovasse  do  o  tre  mille  ducati  de  dota, 
me  comprerave  una  carica,  e  con  quel  po- 
cheto  che  gh’ ho,  la  poderave  sticcar. 

Ros.  Basta  che  no  mettè  la  novizza  in  quel- 
P  aria  che  l’ha  messa  el  sior  Anzoletto. 

Lor.  Come  xela  ? 

Ros.  Se  vedessi  ! 

Che.  Un  cerchio,  fio  caro,  che  chiappa  da  qua 
a  colà. 

Ros.  Un  abito  superbonazzo. 

Che.  El  m’ha  parso  de  drappo  d’oro  (a  Ros.) 

Ros.  Siora  sì,  oro  a  sguazzo,  e  che  peroli! 

Che.  La  testa  po,  no  ve  digo  gnente,  conzada 
all’ultimo  biondo. 

Ros.  Oe!  coi  diamanti. 

Che.  De  Muran,  saveu. 

Ros.  Mi  no  so  gnente.  Vedo  che  i  luse. 

Che.  Oh  per  luser,  luse  anca  i  occhi  del  gatto. 

Lor.  E  la  putta  l’hale  vista? 

C he.  Oh  l’avemo  vista! 

Lor.  Cossa  ghe  par  ? 

Che.  Eh!  cussi  e  cussi. 

Ros.  No  ghe  xe  ste  bellezze. 

Che.  La  xe  granda. 

Ros.  Mo  no  la  xe  gnente  ben  fatta. 

Che.  Qua,  qua,  qua  no  la  xe  troppa  ben  fatta. 

Lor.  Oh!  no  le  l’ha  vista  ben  donca. 

Ros.  No  semo  miga  orbe. 

Lor.  Dove  l’ baie  vista  ? 

Ros.  Al  balcon. 

Lor.  Se  vedela  pulito  al  balcon  ? 

Che.  E1  nostro  tinelo  el  varda  giusto  sora  la 
corte  in  tazza  ai  balconi  de  la  so  camera. 

Lor.  Cara  siora  zermana,  la  me  lassa  andar  in 
tinelo. 

Che  Oh  no  principiemo  a  far  scene! 

Lor.  Come  !  siora  Checca,  la  m’ ha  pur  pro¬ 
messo  de  parlarghe  a  siora  Meneghina,  la 
s’ha  pur  impegnà  de  interessarse  per  mi,  e 
adesso  la  gh’ha  difficoltà  de  lassarne  andar 
al  balcon  ? 

Che .  Mo  vedeu,  caro  fio,  compatirne,  intendè 
le  cosse  a  strapè;  altro  xe  che  mi  ghe  parla, 
e  altro  xe  che  ve  andò  a  far  veder  su  i  mi 
balconi  a  far  el  licardin. 

Lor.  No  me  lasserò  veder  da  nissun.  Ghe  pro¬ 
metto  che  no  me  lasserò  veder  da  nissun. 

Che.  Se  andò  sul  balcon,  bisogna  che  i  ve  veda 
per  forza. 

Lor.  Starò  drento  no  i  me  vederà. 

Che.  Ve  vederà  queli  che  sta  in  fazza. 

Lor.  Sererò  i  scuri  in  sfesa. 

Ros.  Via,  cara  sorèla,  poverazzo,  lassò  che  el 
vaga. 

Lor.  Cara  eia,  un  pochetin. 

Che.  Oh!  putto  caro,  ti  ghe  xe  ben  drento  fina 
in  ti  occhi.  Andò  là,  andò  là,  ma  abbiè  giudi¬ 
zio,  no  ve  fe  smatar. 

Lor.  Benedetta  siora  zermana!  (parte  saltando.) 

SCENA  VI. 

Checca,  e  Rosina,  poi  il  Servitore 

Ros.  Disè,  siora  Checca;  me  lasseu  andar  anca 
mi  un  pochetin  ? 

Che.  A  cossa  far  ? 

Ros.  A  spionar. 

Che.  Certo  una  bella  cossa!  pareressi  bon  ve¬ 
ramente, 

Ros.  Via,  se  no  volè  che  vaga,  lasserò  star. 
Ch’aveva  voggia  de  sentir,  se  siora  Mene¬ 
ghina  parla  pulito. 

Che .  No  la  sentireu  co  la  vegnirà  da  nu? 

Ros.  Oh!  vatela  a  cerca  co  la  vegnirà. 

Che .  Yardè  ino,  ghe  xe  zente  in  portego  ? 

Ros .  Me  par  anca  mi  de  sentir  {si  accosta  alla 
porta.)  Oe  !  saveu  chi  credo  che  sia?  per 
diana  de  dia!  che  credo  che  sia  siora  Me¬ 
neghina. 

Che .  Eh  via! 

Ros.  Ho  visto  zente  su  la  scala,  che  parla  col 
servitor,  no  ho  volesto  tarme  veder,  per  no 
parer. ... 

Che.  A\è  fatto  ben. 

Ros.  Yelo  qua  Toni.  Sentiremo. 

Ser.  Lustrissima,  sta  signora,  che  xe  vegnua 
a  star  da  novo  qua  de  sotto,  la  vorave  re¬ 
veri  r.  4 

Che.  Xela  la  putta,  o  la  maridada? 

Ser.  Mi  no  so,  lustrissima,  mi  no  le  cognosso. 

Ros.  Gh’  baia  i  cerchi  ? 

Ser.  Lustrissima  no. 

Ros .  La  sarà  putta. 

Che.  Diseghe  che  la  ersta  servida. 

Ser.  Lustrissima  sì  (parte) 

Ros.  Lorenzino  la  poderà  ben  aspettar  al  bai  con. 

Che.  Zitto,  no  ghe  disemo  gnente.  Ei  tinelo  xe 
lontan,  noi  la  sentirà.  Femoghe  una  burla, 
no  ghe  disemo  gnente. 

Ros .  E  se  el  vien  de  qua  ? 

Che.  Che  el  vegna. 

SCENA  VII. 

Meneghina,  e  dette . 

Men.  Strissime. 

Che.  Strissima. 

Ros.  Strissima. 

Men.  Le  compatissa  de  la  libertà  che  m’ho 
tolto. 

Che.  Anzi  le  ne  fa  una  finezza. 

Ros.  Gh’avemio  tanta  voggia  de  la  so  amicizia. 

Men.  Semo  tanto  tacca  e.  che,  se  la  me  permette, 
vegnirò  qualche  volta  a  darghe  incomodo. 

Che  Oh  cossa  diseia!  la  xe  sempre  patrona. 

Ros.  Anca  nu  vegniremo  da  eia. 

Men.  Oh  care  zentildone,  da  mi,  se  le  savesse!.. 
Basta,  col  tempo  ghe  conterò. 

Che.  Vorla  comodarse  ? 

Men.  Quel  che  la  comanda. 

Che.  Oe!  tiiè  avanti  de  le  careghe  [il  servitore 
'porta  le  sedie.) 

Ros.  Xela  contenta  de  la  casa  nuova  ? 

Men.  Poco  dasseno. 

Che .  No  la  ghe  piase  ? 

Men.  La  casa,  se  volerne,  no  xe  cattiva.  Ma  ghe 
xe  de  le  cosse  che  me  desgusta. 

Ros.  Per  esempio  la  desgusterà  i  balconi  della 
so  camera. 

Men.  No  vorla?  Vedela  che  vista  che  ho?  Una 
corte  sporca  che  fa  stomego. 

Che.  E  pur  qualche  volta  se  poderia  dar  che 
quela  vista  no  ghe  despiasesse. 

Men.  Oh^xe  }mpussibile,  cara  eia! 

Ros.  Come  adesso  vedela,  se  la  ghe  fusse,  poi 
esser  che  la  ghe  piasesse. 

Men  La  vorrà  dir,  perchè  sul  mezzo  zorno  ghe 
dà  el  sol  ?  ma  mi  no  l’ ho  gnancora  visto. 

Che.  Adesso,  vedela,  el  sol  el  batte  giusto  in 
tazza  dei  so  balconi. 

Men.  Oh,  el  riflesso  no  lo  posso  soffrir! 

Ros .  Qualche  volta  ghe  xe  dei  riflessi  che  piase. 

Men.  Oh!  cara  eia,  la  gh’ha  bon  tempo  eia. 

Che.  In  te  l1  altra  casa  gh’  avevela  nissun  ri¬ 
flesso,  che  ghe  dasse  in  tei  genio. 

Men.  La  me  fa  rider,  si  ben  che  no  ghe  n1  ho 
voggia, 

Ros.  La  diga,  siora  Meneghina,  gh1  hala  dito 
gnente  Lucietta  ? 

Men.  Su  che  proposito  ? 

Ros.  D’un  certo  nostro  zerman. 

Men.  Gnente  dasseno. 

Che.  Lo  cognossela  nostro  zerman? 

Men.  Mi  no,  chi  xelo? 

Che.  Un  certo  Lorenzin. 

Men.  Bigoletti  ? 

Che.  Bigoletti. 

Men.  0  cossa  che  la  me  conta  !  So  zermano 
el  xe? 

Ros.  El  xe  nostro  zerman. 

Men.  Sala  gnente? 

Che.  Sa  verno  tutto. 

Men.  Ma!  [sospira.) 

Rgs.  Gran  brutta  casa,  questa  qua  de  sotto! 

Men .  Malignaza! 

Che.  Gran  brutti  balconi! 

Men.  La  xe  la  corte  dell’orco. 

Ros.  Qua  no  se  vede  mai  sol. 

Che.  Oh  de  là  el  se  vedeva  anca  a  mezzanotte! 

Men  La  senta,  adesso  scomenzo  a  aver  un  poco 
de  speranza  de  vederlo  qualche  volta  anca 
qua. 

Che.  Dasseno  ? 

Men.  Chi  mai  mi  avesse  dito,  che  aveva  d’aver 
la  fortuna  de  cognosser  do  signore  cussi 
compite  ? 

Ros.  Zermane  de  sior  Lorenzin. 

Men.  Mo  in  verità  che  la  xe  una  cossa  granda. 

Che.  Saravela  una  bela  cossa,  che  adesso  el  ne 
vegnisse  a  trovar  ? 

Men.  Magari  ! 

Ros.  Mi  ho  in  testa  che  el  sia  poco  lontan. 

Men.  Credemio  ? 

Che.  El  cuor  no  ghe  dise  gnente? 

Men.  El  cuor  me  dise,  che  se  el  venisse,  lo 
vederia  volentiera. 

Ros.  E  pur  se  la  fusse  a  casa,  adesso  la  lo 
vederia. 

Men.  Dove? 

Ros.  Ai  balconi  della  so  camera. 

Men.  Se  in  quela  corte  no  ghe  passa  nissun. 
La  xe  mchiavada,  e  no  gh’è  altro  ché  ma¬ 
gazzeni. 

Che.  Credo  che  el  voggia  tor  un  magazzèn  a 
fìtto. 

Men.  La  me  burla,  che  la  gh’ha  rason. 

Ros.  Lo  vederavela  volentiera  ? 

Men.  De  diana!  me  casca  el  cuor. 

Che.  Siora  Rosina,  vardè  de  là,  se  ghe  fusse 
nissun  che  l’andasse  a  chiamar. 

Men.  Oh  magari  ! 

Ros.  Yederemo,  se  a  caso  mai  lo  trovasse.  (Si 
alzi  per  andare.) 

Ser.  Lustrissima,  ha  mandà  quell’altra  signora 
qua  da  basso,  la  novizza,  a  dir  se  el  ghe 
permette,  la  voi  vegnir  anca  eia  a  far  el  so 
debito 

Che.  Patrona,  che  la  resta  servida.  (il  servi¬ 
tore  via.) 

Men.  Sia  malignazo! 

Ros.  Ghe  dispiase  che  vegna  so  siora  cugnada? 

Men.  Se  la  savesse  !  el  nostro  sangue  proprio 
noi  se  confà.  Ghe  scommetto  la  testa,  che  la 
vien  a  posta  per  farine  rabbia. 

Che.  Mo  per  cossa? 

Men.  Adesso  no  ghe  posso  dir  tutto,  ma  ghe 
conterò.  Cara  eia,  no  la  se  desmentega  de 
mandar  a  veder  de  sto  sior  Lorenzin  (a  Ro¬ 
sina) 

Ros.  Ma  adesso  vien  so  siora  cugnada. 

Men.  Se  savesse  corno  far  a  schivarla  !  La  me 
fazza  una  finezza. 

Che .  La  comandi. 

Men.  Fin  che  sta  qua  mia  cugnada,  la  lassa 
che  vaga  de  là. 

Che.  Dove  vorla  andar  ? 

Men.  In  qualche  altro  logo. 

Che.  Le  camere  le  gh’avemo  qua  tutte  in  fila. 

Men.  Anderò  in  tinelo. 

Che.  Dasseno? 

Ros.  Poveretta!  in  tinelo. 

Men.  Staroggio  mal  in  tinelo  ? 

Ros.  Anzi  la  starave  benissimo. 

Men.  La  me  lassa  andar  donca. 

Che.  No,  no,  la  me  compatissa.  No  voi  che 
femo  scondagne,  l’abbia  pazienza  per  sta 
volta. 

Men.  No  la  manda  a  veder  de  sior  Lorenzin  ? 
( a  Rosina.) 

Ros.  Manderò  adessadesso. 

Che.  Eh  !  aspettò  che  mando  mi,  Oe  !  chi  è 
de  là? 

Ser.  Strissima. 

Che.  Yienla  sta  signora? 

Ser.  La  vien  adesso. 

Che.  Sentì.  (Andò  de  là  in  tinelo,  diseghe  a 
sior  Lorenzin,  che  el  vaga  via  subito.  Se  noi 
sa  che  ghe  sia  siora  Meneghina,  no  ghe  disè 
gnente,  e  se  lo  sa,  diseghe  che  el  vaga  via, 
che  adessadesso  vien  so  cugnada,  e  no  vo- 
rave  che  la  ’1  cognossesse,  e  che  nassesse 
qualche  desordene.  Aveu  inteso?  fe  pulito.) 
(piano  al  servitore.) 

Ser.  La  lassa  far  a  ini.  (parte.) 

Men.  L’  halo  manda  a  chiamar? 

Che.  Si  ora  si. 

Men.  E  se  ghe  xe  mia  cugnada  ? 

Che.  Fin  che  ghe  sarà  so  cugnada,  noi  vegnirà. 

Ros.  (Eh!  mia  sorela  gh’ha  giudizio;  la  Laverà 
mandà  via.) 

Che.  Sala  gnente  so  siora  cugnada  de  sto  ne¬ 
gozio  de  Lorenzin  ?  (a  Meneghina .) 

Men.  Mi  no  credo.  Co  mio  fradelo  no  ghe  l’ha 
dito. 

SCENA  Vili. 

Lorenzino,  e  dette. 

Lor  Grazie,  siora  zermana  (sdegnato.) 

Che.  Andè  via  de  qua. 

Lor.  Farme  star  a  giazzar,  a  tirar  el  collo,  e 
suspirar  fin  adesso. 

Che.  Andè  via  de  qua,  ve  digo. 

Ros.  Yoleu  che  nassa  dei  precipizi? 

Men.  Dove  seu  stà  a  tirar  el  collo? 

Lor.  De  là  in  tinelo  per  vederve  al  balcon,  e 
vu  gieri  qua. 

Men.  Grazie,  siora  Checca,  della  finezza  chela 
m1  ha  fatto. 

Che.  Cara  eia,  ho  preteso  de  farghe  una  burla. 

Ros.  Se  no  vegniva  so  cugnada  la  burla  sarave 
andada  pulito. 

Lor.  Mi  no  vago  via  certo. 

Che.  Andè  via,  ve  digo. 

-  Lor.  No  posso. 

Men.  Poverazzo!  no  poi 

Ros.  Se  el  va  zo  della  scala,  el  la  incontra. 

Che.  Mi  son  stada  una  matta.  Ma  de  sti  casi 
no  me  ne  succederà  più.  Andè  de  la  dove 
che  se' stà  fin’ adesso. 

Lor.  Siora  sì;  cara  eia,  la  prego,  per  carità,  eo 
la  la  lassa  andar  via,  se  no  ghe  digo  do 
parole.  Cara  Meneghina,  se  me  volè  ben, 
aspetteme.  Cara  zermanetta,  me  raccomando 
anca  a  vu,  fìa  mia  (a  Rosina.)  Cara  zoggia! 
(a  Meneghini.) 

Men.  Poverazzo!  (si  asciuga  gli  occhi.) 

Che.  Andeu  via,  ve  digo. 

Lor.  Vago,  vago.  Siestu  benedetta!  (parte.) 

Men.  (Caro  colù!  Ob  no  vago  via  per  adesso' 
Mia  cugnada  vien  sola,  l’anderà  via  anca 
sola.  Son  proprio  consolada.) 

Ros.  Caspita  ve  voli  ben,  patroni,  (a  Men.) 

Che.  Son  tanto  pentia,  se  savessi. . .  Vela  qua 
per  diana  ! 

Men.  Vela  qua  la  principessa. 

Ros.  Principessa  la  gbe  dise? 

Men.  No  la  vede,  che  boccon  de  prosopopea! 

Ros.  Ob  che  cara  siora  Meneghina! 

SCENA  IX. 

Cecilia,  e  dette. 

Cec.  Serva  umilissima, 

Che.  Strissima. 

Ros.  Strissima. 

Cec.  Bondì  sustrissima.  Serva,  siora  cugnada. 

Men.  Strissima. 

Che.  Che  grazie,  che  favori  xe  questi? 

Cec.  Son  vegnuda  a  far  el  mio  debito,  per 
aver  Ponor  de  cognosserle,  per  ringraziarle 
dell’onor  che  le  voleva  farme,  ìncomodandose 
a  vegnir  da  mi,  e  a  domandarghe  scusa,  se 
ho  doveste  privarme  delle  so  finezze. 

Men  (Sentela?  in  ponto  e  virgola.]  (piano  a 
Rosina.) 

Che.  Cara  eia,  la  prego  no  la  me  confonda  de 

cerimonie.  Mi  son  usa  a  andar  a  la  bona,  de 
bon  cuor  certo,  se  posso  servirla,  la  m’ha  da 
comandar  liberamente,  senza  suggizion.  Semo 
visine,  e  avemo  da  esser  bone  amighe,  e  per 
parte  mia  bona  serva. 

Cec .  Anzi  mia  padrona  ( inchinandosi .) 

Men.  (E  col  so  bel  repeton)  (piano  a  Ros.) 

Ros.  (Eh  sì  la  xe  affettada  un  pocheto)  (piano 
a  Meneghina.) 

Che .  La  se  comodi  [a  Cecilia .) 

Cec.  E  eie  ? 

Che  Se  senteremo  anca  nu.  Oe!  un’  altra  ca- 
rega. 

Men.  (Yorave  che  la  se  destrigasse)  {il  servi¬ 
tore  porta  la  sedia.) 

Cec.  Cara  siora  cugnada,  co  la  gh’  aveva  in- 
tenzion  di  far  el  so  debito  co  ste  zentildone,  la 
podeva  ben  avisarme,  che  sarave  vegnuda 
anca  mi.  Yolevela  farme  comparir  una  senza 
creanza  ? 

Men.  Cara  eia,  la  compatissa,  no  gh’ho  volesto 
sentirme  a  dir  un’altra  volta;  o  eia,  o  mi. 

Cec.  Se  femo  de  le  burle,  sala,  de  quando  in 
quando  con  mia  cugnada.  Scherzemo  cussi 
per  divertimento  [a  Checca). 

Che.  Se  vorle  ben  ? 

Men.  Assae. 

Ros.  Me  n’incorzo  anca  mi. 

Cec.  (Se  la  savesse  quanto  ben  che  ghe  voggio!) 

Che.  Stala  voléntiera  in  casa  nuova  ?  (a  Cec.) 

Cec.  Ghe  dirò;  no  la  me  despiase,  ma  no  me 
posso  desmentegar  la  mia. 

Men.  Gnanca  mi  la  mia. 

Cec.  Oh!  la  soa  al  fin  de’ fini  la  giera  una  bi¬ 
cocca.  Ma  mi,  per  diana!  son  nata,  e  arlevada 
in  tuna  casa  che  no  gh’ hè  altrettanto.  No 
digo  per  dir,  ma  ghe  podeva  vegnir  un  prin¬ 
cipe  in  casa  mia,  Gerimo  quattro  tra  fradei 

e  sorele,  e  tutti  gh’avemio  el  nostro  appar¬ 
tamento,  le  nostre  done,  la  nostra  zente,  le 
nostre  barche.  Eh  !  stago  ben,  stago  ben, 
che  no  digo  ;  ma  quando  se  xe  use,  se  la 
m’intende.  . .  no  so  se  la  me  capissa. .  . . 

Che .  Eh  capisso  benissimo! 

Men.  (Dele  sbarae  la  ghe  ne  sentirà  de  quele 
poche)  (a  Rosina.) 

Ros.  (Me  la  godo  un  mondo.)  (piano  a  Men.) 

Che.  Un  gran  bell’abito  de  bon  gusto  ! 

Cec.  Oh  !  cossa  diseia  ?  El  xe  un  strazzetto, 
che  ghe  aveva  da  puta. 

Ros.  L’andava  vestia  cussi  da  putta? 

Cec.  No  vorla?  La  sa  ben  che  adesso  certe  an- 
ticaggie  no  le  se  usa  più.  La  sa  che  al  dì 
d’ancuo  in  tei  vestir  no  se  distingue  più  le 
pute  da  le  maridae. 

Ros.  In  casa  nostra  per  altro  la  ghe  xe  sta 
distinzion. 

Men.  Me  par  che  la  ghe  sia  anca  tra  siora  cu- 
gnada,  e  mi. 

Che.  Cara  siora  Meneghina,  chi  voi  aver  dei 
bei  abiti,  bisogna  aver  el  modo  de  farseli. 

Men.  Mi  mo,  vedela,  sto  poder  no  lo  gh’  ho,  e 
se  anca  el  gh’ avesse,  in  vece  de  buttar  via 
in  abiti,  in  barche,  in  apartamenti,  vorave 
meter  da  banda,  per  aver  qualcossa  de  dota, 
acciò  che  no  i  disesse  che  m’ ho  maridà 
senza  gnente  a  sto  mondo.  (Tiò  suso.) 

Cec.  (Frasconazza!  ti  me  le  pagherà  tutte.)  Se 
devertele?  Yale  ai  teatri?  Fale  conversazion? 

Che.  Ghe  dirò,  co  mio  mario  xe  a  Venezia, 
andemo  una  volta,  o  do  alla  settimana  al¬ 
l’opera,  o  alla  commedia,  ma  adesso  che  noi 
ghe  xe,  sterno  a  casa. 

Cec.  Se  la  comanda  che  le  serva  de  qualche 
chiave,  le  xe  patrone.  Gh’ho  palco  per  tutti 
i  teatri,  sala?  E  le  servirò  de  la  gondola, 
se  la  voi. 

Che.  Grazie,  grazie.  Dasseno,  co  no  gh’  è  mio 
mario,  no  vago  in  nissun  logo. 

Cec.  E  co  ghe  xe  so  mario,  la  voi  che  el  vegna 
sempre  con  eia  ? 

Che.  Se  ghe  piase. 

Cec.  E  la  ghe  voi  dar  sto  boccon  d’incomodo? 
Sto  boccon  de  suggizion?  Poverazzo!  bisogna 
aver  carità  de  so  mario.  Lassar  che  el  fazza 
i  so  interessi,  che  el  vaga  dove  che  el  voi. 
No  se  poi  andar  alla  commedia  senza  de  so 
mario  ? 

Che.  Oh  mi  no  m’importa!  Co  mio  mario  no 
poi  vegnir,  stago  a  casa. 

Cec.  (Oh  che  martuffa!) 

Men.  (Intendela  sto  zergo?)  (piano  a  Rosina.) 

Ros.  (Oh  lo  capisso  !)  (piano  a  Meneghina.) 

Men.  (Mio  fradelo  mo  xe  de  quei  che  no  bada) 
[come  sopra.) 

Ros.  (Co’l  mario  se  contenta,  la  gh’ ha  rason) 
( come  sopra.) 

Cec.  E  in  casa  mo  cossa  fale  ?  zoghele  ? 

Che.  Qualche  volta  se  devertimo. 

Cec.  A  cossa  zoghele  ? 

Che.  A  tresette,  a  cotecchio,  al  mercante  in 
fiera. 

Cec.  Oh  mi  a  sti  zoghi  no  gh’ho  pazienza!  Me 
pi&se  el  faraoncin.  Ma  de  poco,  sala.  Se  fa 
banco  de  otto  o  diese  zecchini,  gnente  de 
più.  Le  vegna  qualche  sera  da  basso,  le  se 
devertirà.  Le  vederà  una  conversazion,  no 
fazzo  per  dir,  ma  de  persone  tutte  distinte. 
No  semo  mai  in  manco  de  quatordese,  de 
sedese,  e  squasi  ogni  sera  se  magna  qual- 
cossa,  o  quattro  galinazze,  o  un  per  de  len- 
gue  salade,  o  dele  tartufole,  o  qualche  bel 
pesce,  e  po  gh’ho  un  canevin  de  bottiglie, 
che  le  vederà  qualcossa  de  particolar. 

Ros.  (Batteghome  el  terzo?)  ( a  Meneghina.) 

Men.  (Sì,  anca  el  quinto.) 

Che .  Cussi  se  se  diverte  pulito. 

Cec.  Cossa  vorla  far?  son  arlevada  cussi. 

Ros.  Adesso  che  la  xe  in  casa  de  so  mario 
siora  Meneghina,  se  diverterà  pulito  anca  eia. 

Men.  Oh  mi  me  deverto  in  te  la  mia  camera  ! 

Cec.  Me  despiase  che  in  te  la  so  camera  no  la 
ghe  a  vera  quei  divertimenti,  che  la  gh’aveva 
in  quell’altra  casa. 

Men.  Cossa  voravela  dir  ? 

Cec.  Gnente.  Credela  che  no  sappia  tutto?  Cre- 
dela  che  mio  mario  no  me  conta  tutto  ? 

Men.  Finalmente  cossa  ghe  porlo  aver  dito  ? 
Sono  una  putta  da  maridar,  e  cerco  de  lo- 
garme  onoratamente. 

Che.  Cara  siora  Cecilia,  se  la  fa  l’amor,  bisogna 
compatirla.  L’ ha  fatto  anca  eia,  V  ho  fatto 
anca  mi. 

Cec.  No  digo  che  no  la  fazza  1’ amor,  ma  al¬ 
manco  lo  fazzela  con  qualcossa  de  bon.  M’ha 
contà  mio  mario,  che  s’  aveva  tacca  con  un 
sporco,  che  no  gh’  ha  nè  arte  nè  parte.  Con 
un  certo  Lorenzin  Bigoletti,  un  scagazzer, 
un  spuzzetta,  senza  roba,  senza  civiltà  ;  la 
s’immagina,  se  mi,  che  son  quela  dona  che 
son,  voggio  soffrir  un  parentà  de  sta  sorte. 

Men.  (Sentela  come  che  la  parla  ?)  [a  Rosina.) 

Ros.  fSe  Lorenzin  sente,  poverette  nu!)  (a  Me¬ 
neghina  ) 

Che.  La  diga,  siora  Cecilia,  lo  cognossela  sto 
sior  Lorenzin  Bigoletti? 

Cec.  De  vista  no  lo  cognosso.  Ma  per  quel  che 
i  dise,  noi  xe  degno  de  una  sorela  de  mio 
mario. 

Che.  Mi  no  ghe  digo  che  el  sia  ricco,  ma  el 
xe  un  galantuomo,  e  in  tei  so  parentà  no 
ghe  xe  sporchezzi,  e  nissun  dei  soi  ha  portà 
la  falda. 


53 

Cec.  Come  parìela,  siora  Checca  ?  Credo  che 
la  mia  casa  sia  cognossua  in  sto  paese. 

Che.  Mi  no  digo  de  eia. 

Cec.  Mo  de  chi  donca  ? 

Che.  No  desmissiemo  cani  che  dorme. 

Cec.  Perchè  se  scaldela  tanto  el  fìgà  per  quel 
sporco? 

Che.  Coss1  è  sto  sporco  ?  Me  scaldo  perchè  el 
xe  un  putto  civil,  quanto  eia,  e  el  xe  mio 
zerman. 

Cec.  So  zerman,  el  xe?  {s'alza.) 

Ros.  Siora  si,  el  xe  nostro  zerman,  e  el  xe  un 
puto  nato  ben,  e  ben  arbvà,  e  no  volemo 
che  nissun  lo  strapazza. 

Men.  (Brava  per  diana!) 

Cec.  Adesso  intendo  la  rason  dele  so  finezze, 
e  la  premura  de  vegnir  a  favorirme  de  una 
visita.  L’ ha  trovà  un  bel  traghetto,  siora 
cugnada. 

Che.  Come  parlela,  patrona?  con  chi  credela 
de  parlar  ? 

Cec.  Questa  xe  la  prima  volta,  che  ho  P  in¬ 
contro  de  reverirle,  le  credo  persone  civil, 
ma,  le  compatissa,  no  son  persuasa  del  so 
trattar.  Strissime,  a  bon  reverirle.  A  eia  no 
ghe  digo  che  la  vegna  a  casa,  perchè  no 
ghe  posso  comandar.  Ghe  lo  farò  dir  da  chi 
ghe  lo  poderà  dir,  E  no  la  se  stagaa  metter 
suso  de  tior  colù,  che  no  voggio,  e  posso 
dirghe  no  voggio.  Cecilia  Calandrini  in  sto 
paese,  xe  qualcossa,  e  la  poi  qualcossa.  M’hala 
capio  ?  Patrone  {parte.) 

SCENA  X. 

Checca,  Meneghina,  Rosina,  poi  Lorenzino. 

Men.  Hale  sentio  che  raccola? 

Ros.  Mo  la  xe  ben  palicaria. 

Che .  Mi  no  so  come  che  m'abbia  tegnù.  Se  no 
la  giera  in  casa  mia,  no  la  la  passava  cussi. 

Lor.  Siora  zermana,  ho  tasesto,  e  ho  sofferto  per 
causa  soa;  ma  cospetto  de  diana!  no  voi  che 
nissun  me  strapazza.  .  . 

Ros.  Aveu  sentio? 

Lor.  No  son  miga  sordo. 

Men.  Mi  no  ghe  ne  ho  colpa,  fio  mio. 

Che .  Orsù,  siora  Meneghina,  la  favorissa  de 
andar  a  casa  soa,  che  in  casa  mia  de  ste  scene 
no  ghe  ne  xe  mai  stà,  e  no  ghe  ne  voggio. 

Lor .  Eia  no  ghe  n’ha  colpa. 

Che .  E  vu,  sior,  andò  via  de  qua. 

Lor.  E  mi  anderò  giusto  adesso  a  trovar  sior 
Anzoletto,  e  cospetto  e  tacca  via,  ghe  metterò 
le  man  attorno,  e  se  mazzeremo. 

Men.  Oh  poveretta  mi!  [gridando) 

Rqs.  Seu  matto? 

Che.  Via,  sior  strambazzo  ! 

Lor.  A  mi  sporco?  a  mi  spuzzetta  ?  a  mi  spiantà, 
miserabile,  incivil?  Sporca  eia,  spuzzeta  eia. 
Miserabile  somario,  villanazzo,  salumier,  el 
gh’ha  ancora  le  man  da  butiro  (passeggiando 
con  i sdegno) 

Men.  Oh  un  poco  de  acqua  per  carità! 

Ros.  Adesso,  adesso,  finché  la  vago  a  tor.  (La 
me  fa  pianzer  anca  mi.)  (si  asciuga  gli  occhi 
e  parte) 

Lor.  Si.  voi  andar  sul  balcon,  e  se  la  vedo,  ghe 
ne  voi  dir  tante. . .  (in  atto  di  partire) 

Men.  Fermeve. 

Che.  Yegnì  qua. 

Men.  Sentì. 

Che.  Ascolteme  mi. 

Lor.  Cara  siora  zermana,  la  me  lassa  star.  La 
vede  in  che  stato  che  son,  e  la  me  voi  metter 
al  ponto  de  precipitar. 

Men.  Mo  no,  cara  siora  Checca.  La  gh’ abbia  un 
pochetto  de  compassion. 

Che.  Ma  mi,  cossa  voleu  che  fazza?  Yoleu  che 
me  soggetta  a  recever  dele  malegrazie  ?  E 
che  co  vien  mio  mario  el  trova  una  lite  im- 
pizzada  ? 

Men  Eia  xe  una  signora  de  proposito.  La  gli’ ha 
giudizio,  la  gh’ha  buon  cuor.  La  veda  de 
trovar  qualche  mezzo. 

Ros.  [coir acqua)  Son  qua  se  la  voi  l’acqua. 

Men.  Grazie. 

Che.  Sto  puto  senza  dota  ve  porlo  tor? 

Ros .  Yorla  l’acqua? 

Men.  Adesso,  [a  Rosina )  Se  podesse  parlar  a 
mio  barba,  ho  speranza  che  noi  me  disesse 
de  no. 

L or.  Perchè  no  l’andeu  a  trovar?  (a  Men.) 

Ros.  Yorla  l’acqua? 

Men.  Adesso,  (a  Rosina)  No  ghe  posso  andar 
per  paura  de  mio  fradelo. 

Che.  La  diga,  cara  siora  Meneghina,  sior  Cri- 
stofolo  mi  lo  cognosso.  Yorla  che  mi  lo  manda 
a  chiamar? 

Men.  Oh  magari  ! 

Ros.  La  vorla,  o  no  la  vorla. 

Men.  Eh!  ( con  disprezzo )  Oh  la  compatissa!  no 
so  dove  che  gh’ abbia  la  testa,  (prende  il  bic¬ 
chiere  in  mano)  Cara  siora  Checca,  questa  sa¬ 
ria  la  meggio  cossa  che  la  podesse  far  a  sto 
mondo,  [parlando  versa  V  acqua  dal  bicchiere) 
La  lo  manda  a  chiamar,  la  ghe  parla,  e  po 
la  me  manda  a  chiamar  anca  mi. . . 

Che.  Cara  eia,  no  la  me  spanda  l’acqua  ad¬ 
dosso. 

Men.  Oh,  povereta  mi!  No  so  quel  che  me  fazza 
( beve  a  sorsi  e  parla) 

Ros.  {De  diana!  la  xe  bene  incocalia.) 

Men.  La  senta  . . .  el  sta  de  casa. . .  de  là  dal¬ 
l’acqua  ...  al  Gaffaro ...  ai  tre  ponti ...  su 
la  fondamenta  delle  maraveggie. 

Che.  So  benissimo  dove  che  el  sta,  el  xe  amigo 
de  mio  mario,  e  lo  manderò  a  chiamar. 

Men.  La  manda  subito. 

Che.  Manderò  subito.  Ma  la  me  fazza  sto  ser¬ 
vizio,  adesso  la  vaga  da  basso. 

Men.  Siora  sì,  subito,  a  bon  reverirla.  Siora 
Rosina,  me  raccomando  anca  a  eia.  Bondì , 
Lorenzin.  La  senta,  la  lo  metta  al  ponto . .  . 
La  ghe  diga  che  son  desperada. . .  no  la  fazza 
falò  de  mandarne  a  chiamar.  Strissime.  Bon¬ 
dì,  fio  mio.  (via) 

Ros.  Zerman,  Lavò  cusinada  come  va. 

Lor.  Cara  siora  zermana  . . . 

Che.  Doveressi  far  vu  sto  servizio  d’andar  a 
chiamar  sior  Cristo folo. 

Lor.  Sangue  de  diana!  a  corando. 

C he.  Saveu.dove  che  el  staga? 

Lor.  E  co  pulito  che  el  so. 

Che.  Andò  donca. 

Lor.  Subito,  [corre  via) 

Ros,  Oh  che  putii 

Che.  Oh  che  intrighi  ! 

Ros .  Oh  quanti  mattezzi  che  se  fa  per  amor! 
['parte) 

Che.  Oh  quanti  desordini  co  no  gh’è  giudizio! 

[parte] 

SCENA  XI. 

Camera  come  nell'  Atto  primo. 

Anzoletto,  e  Sgualdo. 

Anz.  Cospetto  del  diavolo!  no  ghe  xe  caso  de 
poder  liberare  sti  boli.  No  trovo  un  can  che 
me  varda,  nissun  me  voi  dar  bezzi,  nissun 
me  voi  far  sigurtà.  Son  pien  de  debiti,  che 
no  so  da  che  banda  voltarme;  e  gh’ho  la  casa 

piena  de  omeni  che  laora,  e  gh’  ho  una  mug- 
gier  al  fianco,  che  destruzzeria  mezzo  mondo. 
Ah  se  no  fusse  desgustà  con  mio  barba,  no 
sarave  in  sto  stato!  Figurarse,  adesso  che 
son  maridà,  noi  me  da  un  sorso  d’acqua,  se 
el  me  vede  a  sgangolir  da  la  sè.  Oh  mato, 
bestia,  che  son  sta  a  maridarme!  No  credeva 
mai  d’averme  da  pentir  cussi  presto.  Quin- 
dese  zorni ... 

Sgu.  Oh  lustrissimo!  son  qua  per  bezzi. 

Anz.  No  avemio  dito  doman  ? 

Sgu.  Mi  ho  dito  doman,  ma  sti  omeni  dise  an- 
cuo.  (Eh!  so  el  negozio  del  bolo,  no  voi  che 
tiremo  avanti  cussi.) 

Anz.  In  sta  camera  no  avè  fatto  gnente.  La  xè 
come  che  la  giera.  El  letto  no  l’avè  portà. 

Sgu.  No  l’ho  portà,  perchè  i  m’ha  dito  che  no, 
lo  porta. 

Anz.  Chi  v’ha  dito  sta  bestialità?  [in  collera ) 

Sgu.  La  lustrissima  so  siora  consorte. 

Anz.  Co  la  l’ha  dito  eia,  non  parlo  altro. 

Sgu.  Bisogna  che  la  me  salda  sti  conti. 

Anz.  Doman  ve  li  salderò. 

Sgu.  Sti  omeni  no  voi  aspettar. 

Anz.  Cospeto!  li  bastonerò. 

Sgu.  No  la  vaga  in  colera,  perchè  sta  zente  ha 
fato  el  so  debeto,  e  le  mercede  ai  operaj  no 
le  se  paga  co  le  bastonae. 

Anz.  Avanti  sera  ve  pagherò.  Yoleu  altro? 

Sgu.  Benissimo  ;  me  dala  parola  ? 

Anz.  Y e  dago  parola. 

Sgu.  La  varda  ben  che  sta  sera  no  se  va  via, 
se  no  le  ne  paga.  Andemo  [ parte  cogli  operaj.) 

SCENA  XII. 

Anzoletto,  poi  Prosdocimo 

Anz.  Se  no  i  anderà  via  lori,  bisognerà  che 
vaga  via  mi.  Se  almanco  gh’  avesse  la  mia 
roba,  poderia  far  un  pegno. 

Pro.  Chi  è  qua? 

Anz.  Coss’è,  sior  ?  Chi  domande  u? 

Pro.  Domando  el  lustrissimo  sior  Anzoletto 
Semolini. 

Anz.  Son  mi  cossa  voleu  ? 

Pro.  Fazzo  umilissima  riverenza  a  vusustris- 
sima  per  parte  del  lustrissimo  sior  conte 
Argagni  mio  patron  e  el  m’ha  dito  de  dir 
a  vosustrissima,  che  xe  do  mesi,  che  el  gh’ha 
fitta  sta  casa,  che  1’  ha  manda  sie  volte,  e 
questa  che  fa  sette  pel  semestre  anticipà, 
che  gh’aveu  da  pagar  vusustrissima,  e  el  lo 
prega  de  pagarlo  subito,  illico  et  immediate 
aliter  che  vusustrissima  no  se  n’abbia  per 
mal,  se  el  farà  quei  passi,  che  xe  de  giusti¬ 
zia,  e  che  sarà  noti  benissimo  anca  a  vusu¬ 
strissima. 

Anz.  Sior  vusustrissima,  m’ avè  dà  una  bela 
seccada. 

Pro.  Grazie  ala  bontà  de  vusustrissima. 

Anz.  Diseghe  al  vostro  patron,  che  doman  el 
sarà  servido. 

Pro.  Caro  lustrissimo,  la  perdoni.  Sto  doman 
ai  quanti  vienlo  del  mese? 

Anz.  No  gh’è  bisogne  de  cargadure.  Vegnì  do¬ 
man,  e  ve  pagarò. 

Pro.  Caro  lustrissimo,  la  perdoni,  s’arecordela 
quante  volte  che  la  m’ha  dito  doman  ? 

Anz.  Ye  dago  parola  che  el  sarà  pagà. 

Pro.  Caro  lustrissimo. . . . 

Anz.  Caro  lustrissimo,  la  vaga  a  farse  zira- 
donar. 

Pro.  Servitor  umilissimo  de  vusustrissima  (par¬ 
tendo.) 

Anz.  La  reverisso. 

Pro.  Lustrissimo  patron  ( come  sopra.) 

Anz.  Ghe  fazzo  reverenza. 

Pro.  Servitor  umilissimo  de  vusustrissima 
(parte.) 

Anz.  Co  sto  balin  in  testa  e  sto  boccon  de  sec- 
cada,  el  xe  el  più  bel  devertimento  del  mondo. 
Cossa  xe  de  mia  muggier  e  de  mia  sorela, 
che  no  le  se  vede?  Eh!  le  vegnirà,  le  vegnirà. 
Cussi  no  vegnissele. 

SCENA  XIII. 

Lucietta,  e  detto. 

Lue.  Oh  de  diana!  el  xe  po  vegnù. 

Anz.  Cossa  voleu  ? 

Lue.  Quando  fenisseli  sta  massaria?  quando 
vienla  sta  roba? 

Anz  La  vegnirà.  Abbiè  pazenzia,  che  la  ve¬ 
gnirà. 

Lue.  Debotto  xe  ora  de  disnar. 

Anz.  E  cussi  cossa  importa? 

Lue.  Come  vorla  che  parecchiemo  la  tola,  se 
no  ghe  xe  biancheria  ? 

Anz.  (Oh  poveretto  mi!)  No  se  poderissimo  in- 
zegnar  per  ancuo  ? 

Lue.  Se  no  ghe  metto  dei  fazioli  da  man. 

Anz.  No  ghe  xe  dei  fazioli  tovaggiai  ? 

Lue.  I  xe  strazzetti,  ma  ghe  ne  xe. 

Anz.  No  se  poderave  taggiarli,  e  far  dei  to- 
vaggioli  ? 

Lue.  Orsù,  vedo  che  anca  elo,  lustrissimo,  el 
se  tol  spazzo  de  mi  ;  el  farà  per  dar  in  tei 

genio  alla  so  novissa.  Me  despiase  della 
putta,  ma  no  so  cossa  targhe  ;  la  me  daga 
sette  mesi  de  salario,  che  la  mi  ha  da  dar, 
e  ghe  leverò  Tincomodo.  Serva  de  vusustris  • 
sima  (■ parte .)  • 

Anz.  Tolè  anca  questa,  per  averghe  dito  dei 
tovagioli  la  va  in  colera,  e  la  voi  el  so  sa¬ 
lario.  Mo  che  zente  puntigliosa!  Mi  sopporto 
tanto,  e  i  altri  no  voi  sopportar  gnente. 

SCENA  XIV. 

Cecilia,  e  detto ,  poi  Meneghina,  poi  Fabrizio. 

Cec.  Sior  Anzoletto,  gh’avemo  delle  novità. 

Anz.  Coss’è  stà? 

Cec.  Vostra  sorela  ze  una  bela  pettegola. 

Men.  Sior  Anzoletto,  vostra  muggier  xe  una 
gran  superba. 

Cec.  0  eia,  o  mi  fora  de  sta  casa  {parte.) 

Men  Ghe  anderò  mi,  quando  manco  ve  l’aspet- 
terè  [parte.) 

Anz.  0  che  bestie! 

Fab.  Eccomi  a  pranzo  con  voi. 

Anz.  Sieu  maledetto  anca  vu!  [parte.) 

Fab.  Obbligato  della  carrozza. 


ATTO  TERZO 


SCENA  PRIMA 

Camera  in  casa  della  signora  Checca. 

Checcaj  poi  Rosina. 

Che.  Yardè,  quando  che  i  dise  che  una  favila 
poi  brusar  una  casa.  Certo  da  una  cossa  da 
gnente  se  vede  a  partorir  delle  cosse  grande, 
La  curiosità  de  veder  sta  casa,  de  veder  sta 
novizza,  ha  fatto  nasser  sto  boccon  de  sus- 
suro.  No  me  ne  doveria  più  intrigar,  ma 
dall’altra  banda  me  fa  peccà  mio  zerman,  me 
fa  peccà  quella  povera  putta.... 

Ros.  Oe!  sorella. 

Che.  Cossa  gh’è? 

Ros.  Lucietta,  la  serva  da  basso  la  m’ha  fatto 
motto  al  balcon,  che  la  m’ha  da  parlar. 

Che.  E  cussi  ? 

Ros.  E  cussi  gh’  ho  tirà,  e  gh’  ho  dito  che  la 
vegna. 

Che.  Avè  fatto  mal.  Con  quela  zente  no  se 
n’avemo  più  da  impazzar. 

Ros.  Avè  pur  dito  de  mandar  a  chiamar  siora 
Meneghina. 

Che.  Se  vegnirà  so  barba,  per  una  volta  las¬ 
serò  che  la  vegna;  ma  mai  più,  vedè,  mai 
più  no  se  n’  impazzemo,  mai  più. 

Ros.  A  mi  me  la  contè?  Cossa  m’importa  a  mi? 

Che.  E  co  la  serva  no  voggio  altri  desmeste- 
ghezzi. 

Ros.  No  so  cossa  dir,  per  sta  volta  gh’  ho 
averto.  Un’altra  volta  no  ghe  averzirò.  Yo- 
leù  che  la  manda  via? 

Che .  No,  no,  sentimo  cossa  che  la  voi  ! 

Ros.  Ho  sentio  dei  strepiti,  son  curiosa  de  sa¬ 
ver  qualcossa. 

Che.  Sorela  cara,  moderela  sta  curiosità.  Cossa 
v’ha  da  premer  a  saver  i  fatti  dei  altri?  Se 
Lucietta  vien  qua  per  far  dei  pettegolezzi, 
demoghele  curte,  e  no  la  sterno  gnanca  a 
ascoltar. 

Ros.  Ben,  ben;  mi  fazzo  tutto  quello  che  volò  vu 
SCENA.  II. 

Lucietta,  e  dette ,  poi  Toni. 

Lue.  Lustrissime. 

Che.  Sioria. 

Ros.  Sioria,  fia 

Lue .  Son  scampada  de  suso,  che  nissun  sa 
gnente;  gh’ho  da  contar;  ghe  ze  delle  cosse 
grande. 

Ros.  Cara  vu,  conteme. 

Che.  Via,  scomenzemio  ?  [a  Rosina.) 

Ros.  Ih!  Cossa  hoggio  dito?  [a  Checca .) 

Lue.  La  gh’hala  con  mi,  lustrissima?  cossa 
gh1  hoggio  fatto? 

Che.  In  casa  mia  no  voggio  pettegolezzi. 

Lue.  La  compatissa,  giera  vegnua  per  contar¬ 
ghe. . .  se  no  la  voi,  no  so  cossa  dir  lustris¬ 
sima  (in  atto  di  partire .) 

Che.  Vegnì  qua,  cossa  volevi  con  tarme  ? 

Ros.  (No  lo  soggio,  che  mia  sorela  xe  più  cu¬ 
riosa  de  mi  ? 

Lue.  Voleva  confidarghe  de  le  novità,  ma  no 
voi  che  la  diga  che  vegno  a  far  dei  pettego¬ 
lezzi. 

Che.  Via,  se  gh’avè  qualcossa  da  confìdarme... 

Lue.  La  sappia  che  in  casa  de  nu  ghe  xe  delie 
cosse  grande. 

Che.  Che  xe  mo? 

Lue.  E1  patron  xe  in  te  l’ultima  desperazion. 
Noi  poi  far  massaria.  In  casa  de  là  i  gh’ha 
boia  la  roba,  qua  no  l’ ha  gnancora  pagà  el 
fìtto.  I  omeni  che  lavora  voi  bezzi.  Mi  no 
posso  aver  el  mio  salario  de  sette  mesi,  che 
el  m’ha  da  dar.  Cosse  grande,  lustrissima, 
cosse  grande. 

Che.  Mo  le  ze  grande  dasseno. 

Ros.  Me  fe  strassecolar. 

Che .  E  cossa  dise  quela  spuzzeta  de  so  mug- 
gier  ? 

Ros.  E  cossa  dise  quela  povera  puta  de  so 
sorela  ? 

Lue.  La  puta  pianze,  e  la  novizza  xe  in  tute 
le  furie. 

Che.  Conteme  ;  come  halo  fatto  tutti  stì  debiti? 

Lue.  Cola  boria,  col  malgoverno,  per  segondar 
quella  cara  zoggia  de  so  muggier. 

Che.  Xe  quindese  zorni  che  el  xe  maridà... 

Lue.  Oh  cara  eia!  cosa  credela  ?  Xe  do  ani 
che  el  ghe  fa  l’amor,  e  che  el  ghe  pratica 
per  casa,  e  che  el  spende,  e  che  el  spande, 
e  che  el  se  precipita. 

Ros.  Gh’hala  dà  gnente  de  dota? 

Lue.  Gnente  a  sto  mondo. 

Che.  Xela  mo  quella  gran  signora  che  i  dise? 

Lue.  Oh  giusto!  M’ha  contà  a  mi  una  dona  che 
xe  stada  in  casa  soa  quindese  ani,  che  tante 
volte,  se  i  paroni  voleva  magnar,  bisognava 
che  la  ghe  imprestasse  i  manini. 

Ros.X.e  assae  che  sta  serva  dopo  quindese  ani 
l’abbia  avudo  cuor  de  andar  via. 

Lue.  La  xe  andada  via,  perchè  no  i  ghe  dava 
el  salario.  Eh  lustrissima  benedetta!  Le  done 
no  le  xe  miga  tute  co  fa  mi,  la  veda.  Sette 
mesi  xe  che  no  i  me  dà  gnente,  e  taso,  e  per 
i  mi  paroni  me  faravei  squartar. 

Ros.  (Eh  sì,  sì,  anca  ti  ti  xe  una  bela  zoggia!) 
Ton.  Lustrissima,  la  xe  domandada. 

Che.  Chi  xe  ? 

Ton  Xe  el  lustrissimo  sior  Lorenzin  con  un 
vecchio. 

Ro,?.  El  sarà  sior  Cristofolo. 

Lue.  El  barba  dela  mia  parona  ? 

Che.  Sì,  giusto  elo  Fe  una  cossa,  fìa,  andò  da 
basso,  tirò  da  banda  siora  Meneghina,  e  di¬ 
seghe  che  la  vegna  da  mi. 

Lue.  Lustrissima  sì  subito 

Che.  Ma  vardè  ben,  che  nissun  ve  senta, 

Lue.  La  lassa  far  a  mi  [in  atto  di  partire.) 

Ro,?.  No  lo  stessi  a  dir  a  nessun,  vede. 

Lue.  Oh!  cossa  diseia?  gnanca  l’aria  lo  saverà 
[come  sopra.) 

Che.  Vardè  ben  che  se  trata  de  assae. 

Lue.  In  verità,  lustrissima,  che  la  me  fa  torto. 
Songio  qualche  petegola?  Co  bisogna,  so 
taser,  e  a  mi  no  i  me  cava  celegati  de  bocca. 
Strissime  [parte.) 

Che.  Diseghe  a  quel  signor  che  el  vegna,  e  di¬ 
seghe  a  sior  Lorenzin  che  el  vaga  e  che  torna, 
o  che  l’aspetta  de  là  (a  Toni.) 

Ton.  Lustrissima  sì  (parte.) 

SCENA  III 

Checca,  Rosina,  poi  Cristofolo, 

Che.  E  vu  vedeu?  Fin  che  parlo  co  sior  Cri¬ 
stofolo,  andè  de  là,  che  no  xe  ben  che  ghe  si  è. 
Ro$.  Quanto  che  pagherave  a  sentir! 

Che.  Mo  za,  vu  se’ la  mare  dela  curiosità. 

Ro$.  E  vu  gnente. 

Che.  Mi  ascolto  quei  che  xe  da  ascoltar 
Ro$.  E  mi  no  sento  quel  che  no  xe  da  sentir. 

(parte) 

Cri.  Patrona  reverita. 

Che.  Strissimo  sior  Cristofolo. 

Cri.  No,  cara  eia,  no  la  me  staga  a  lustrar. 

Che.  No  la  voi  che  fazza  el  mio  debito? 

C ri.  Mi  no  gh’ ho  bisogno  d’ esser  lustrà,  non 
ho  mai  ambio  sta  sorte  de  affettazion.  Son 
un  galantomo.  Per  grazia  del  ci  el  no  gh’ho 
bisogno  de  nissun,  ma  sti  titoli  ghe  li  dono. 

Che.  Via,  quel  che  la  comanda.  (El  xe  ben 
all’antiga  dasseno.)  La  prego  de  perdonarme, 
se  l’ho  incomodada. 

Cri.  Son  qua,  son  a  servirla;  dove  che  posso 
la  me  comanda. 

Che.  La  se  senta. 

C ri.  Volentiera.  Cossa  fa  sior  Fortunato?  quan¬ 
do  Paspettela? 

Che.  Ho  avù  lettera  giusto  gieri.  El  doverave 
esser  qua  al  fin  de  la  settimana. 

C ri.  Sior  sì,  poi  esser  che  el  vegna  venere  col 
corier  de  Bologna. 

Che.  Se  la  savesse!  No  vedo  l’ora. 

C ri.  Ma  co  se  gh’ha  un  bon  mario,  el  se  vo- 
rave  sempre  darente,  n’è  vero? 

Che.  Co  son  senza  de  elo  me  par  de  esser  per¬ 
sa.  No  gh’ho  voggia  de  gnente.  Mi  no  teatri, 
mi  no  maschere,  mi  no  . . .  gnente,  co  ghe 
digo  gnente. 

C ri.  Cussi  fa  le  done  de  garbo. 

C^rfNo  so  da  che  cao  prencipiar.)  [da  se) 

Cri.  E  cussi,  siora  Checca,  cossa  gh’hala  da 
comandarme  ? 

Che.  Cara  eia,  la  compatissa  se  m’ho  tolto  sta 
libertà. 

C ri.  Mo  con  mi  no  l’ha  da  far  cerimonie.  Son 
bon  amigo  de  so  mario,  e  la  me  comanda  con 
libertà. 

Che.  Me  dala  licenza  che  ghe  parla  de  una  per¬ 
sona? 

Cri.  De  chi? 

Che.  De  una  persona. 

C ri.  Basta  che  no  la  me  parla  de  mio  nevodo, 
la  me  parla  de  chi  la  voi. 

Che.  Oh!  mi  no  me  n’impazzo  con  so  nevodo. 

C ri.  Che  soggio  mi?  So  che  sto  furbazzo  xe 
vegnù  a  star  de  soto  de  eia,  e  squasi  squasi 
me  son  intaggià,  che  la  me  voggia  parlar  de 
elo,  e  gh’ha  mancà  poco,  che  no  cornetta 
un’inciviltà,  e  che  no  vegna. 

Che.  Oh,  sior  Cristofolo,  el  xe  un  signor  tanto 
compito! 

Cri.  Se  la  savesse!  gh’ho  el  fìgà  troppo  marzo 
con  quel  desgrazià. 

Che.  E  so  sorela,  poverazza? 

C ri.  So  sorela  xe  una  mata  anca  eia.  Co  xe 
morta  so  mare,  la  voleva  tor  in  casa  co  mi, 
e  no  la  gh’ha  volesto  vegnir.  L’ha  volesto 
star  con  so  fradelo,  per  aver  un  poco  de  li¬ 
bertà,  perchè  da  so  barba  se  va  in  letto  a 
bon  ora,  perchè  no  se  va  in  maschera,  perchè 
no  se  va  ala  comedia.  Frasconazza  !  che  la 
toga  suso;  che  la  varda  cossa  l’ha  avanza. 

Che.  Se  la  savesse,  poverazza  !  in  che  desgrazie 
che  la  se  trova. 

Cri.  So  tutto.  Credela  che  no  sappia  tutto?  So 
tutto.  So  che  el  xe  pien  de  debiti,  so  che  in 
do  ani  l’avrà  butà  via  diese  mille  ducati, 
tra  zogai,  dizzipai  e  messi  intorno  a  quela 
cara  zoggia  de  so  muggier.  La  xe  stada  el 
so  precipizio.  Dopo  che  l’ha  scomenzà  a  pra¬ 
ticar  in  quella  maledetta  casa,  noi  xe  stà 
più  elo.  No  l’ha  più  fatto  conto  de  mi;  noi 
se  degnava  gnanca  de  vegnirme  a  trovar.  Se 
el  me  incontrava  per  strada,  el  procurava 
de  schivarme,  perchè  no  gh’ho  i  abiti  galo- 
nai,  perchè  no  gh’ho  i  maneghetti.  So  l’ha 
abuo  da  dir  quela  lustrissima  de  favetta, 

che  ghe  fazzo  stomego,  che  ghe  fazzo  vergo¬ 
gna,  che  no  la  me  dirà  mai  barba  ai  so  zorni. 
Aspetta  che  mi  te  diga  nezza ,  temeraria , 
sporca,  pezzente. 

Che.  (Mi  deboto  no  ghe  digo  gnente.) 

Cri.  La  compatissa,  cara  eia.  La  colera  me  fa 
parlar.  E  cussi  cossa  me  voleva  dir? 

Che.  Caro  sior  Cristofolo,  de  tutte  ste  cosse  che 
colpa  ghe  n’ha  quella  povera  putta? 

Cri.  La  diga,  cara  siora  Checca.  Parlemose 
schietto.  Per  cossa  m’hala  mandà  a  chiamar? 

Che.  Per  un  interesse. 

Cri.  Xelo  soo  sto  interesse? 

Che.  Anca  mio,  se  la  voi.  Se  tratta  de  un  mio 
xerman. 

Cri .  Oh  !  co  se  tratta  de  eia,  e  del.  so  parentà, 
son  qua  a  servirla  in  tutto,  e  per  tutto;  basta 
che  no  la  me  parla  de  mio  nevodo. 

C he.  E  de  so  sorela? 

Cri.  Gnanca  de  eia.  (forte  con  isdegnó) 

Che.  (Uh  poveretta  mi!)  Cussi,  come  che  ghe 
diseva,  gh’ho  da  parlar  per  sto  mio  zerman. 

C ri.  Chi  xelo  ? 

Che.  E1  xe  quel  putto  che  xe  vegnù  a  chiamarlo 
da  parte  mia. 

Cri.  Sì,  sì,  vedo. 

Che.  Lo  cognossela? 

Cri.  Mi  no  l’ho  più  visto. 

Che.  Xe  poco  che  el  xe  vegnù  fora  de  collegio. 

Cri.  Bisogna  che  mi  el  me  cognossa,  perchè  el 
m’ha  trovà  a  Rialto  e  el  m’ha  ferma,  e  el 
m’ha  compagna  qua  da  eia. 

Che.  Oh  el  cognosse  certo! 

C ri.  E  cussi,  cossa  voravelo?  cossa  ghe  biso¬ 
gna? 

Che.  Cossa  ghe  par  de  quel  putto? 

Cri.  El  me  par  un  putto  de  sesto. 

Che.  In  verità  el  xe  una  copa  d’oro. 


Cri.  Se  vede,  el  gh’ha  bona  indole.  Cossa  falò? 
Gh’halo  nissun  impiego? 

Che.  El  se  vorave  impiegar. 

Cri.  Oh’ ho  dei  patroni,  gh’ho  d’i  amici,  se  po- 
derave  dar  che  ghe  podesse  giovar. 

Che.  Magari! 

C ri.  M’hala  manda  a  chiamar  per  questo? 

Che.  Sior  sì,  anca  per  questo. 

Cri.  E  percoss’ altro? 

Che.  La  sappia  che  sto  putto  se  voria  maridar. 

C ri.  Bravo!  pulito!  no  l’ha  anca  fenio  de  cres- 
ser,  e  el  se  voi  maridar.  Noi  gh’ha  impiego, 
e  el  voi  una  fameggia  da  mantegnir.  Ghe 
perdo  el  concetto,  e  no  lo  stimo  più  nè  bezzo, 
nè  bagatin. 

Che.  (Adessp  sterno  ben.)  E  se  el  trovasse  una 
bona  dota? 

Cri.  Se  po  el  trovasse  una  bona  dota. 

Che.  E  che  el  se  podesse  comprar  una  carica. 

C ri.  In  quel  caso  . . . 

Che.  In  quel  caso  noi  farave  mal. 

Cri.  In  quel  caso  noi  gh’ha  bisogno  de  mi. 

Che.  Mo  el  gh’ha  giusto  bisogno  de  elo  lu. 

Cri.  De  mi?  mi  no  la  capisso. 

Che.  (Adessadesso  ghe  la  squaquero.) 

C ri.  (La  me  fa  certi  discorsi  confusi,  che  no  so 
dove  che  i  voggia  andar  a  fenir.) 

Che.  Credela,  sior  Cristofolo,  che  mio  zerman 
possa  sperar  de  trovar  un  puta  ci  vii  con  un 
poco  de  dota? 

C ri.  Gh’halo  intrade? 

Che.  El  gh’  ha  qualcosetta,  e  po  se  el  gh’ avesse 
una  carica  .  - . 

C ri.  Siora  sì,  el  puto  xe  de  bon  sesto,  e  el  la 
troverà. 

Che.  El  diga,  caro  elo,  se  el  gh’ avesse  una  so 
fìa,  ghe  la  daravelo? 

Cri.  Mi  no  son  maridà.  Pute  mi  no  ghe  n’ho 
e  xe  superfluo  che  ghè  diga  nè  sì,  nè  no. 

Che.  E1  diga,  caro  elo;  e  so  nezza  ghe  la  da¬ 
rà  velo? 

C ri.  Orsù,  siora  Checca,  no  V  ha  da  far,  nè  con 
un  sordo,  nè  con  un  orbo.  Capisso  benissimo 
dove  che  la  vuol  tirar  el  discorso,  e  me  ma- 
raveggio,  de  eia,  che  la  me  vegna  co  ste  dret- 
turelGh’ho  dito  che  no  ghe  ne  voi  sentirà 
parlar.  E  se  no  la  voi  altro  da  mi,  patrona. 
[s'alza) 

Che.  La  senta  . . . 

C ri.  No  voi  sentir  altro. 

Che.  No  intendo  miga . . . 

C ri.  De  quela  zente  no  ghe  ne  voi  sentir  a 
parlar. 

Che.  Gnanca  de  so  nezza? 

Cri.  Mi  no  gh’ ho  nezze. 


SCENA  IV. 
Meneghina,  e  detti 


Men.  Oh  sior  barba! 

C ri.  Coss’è  st’insolenza?  [a  Men.)  Coss’è  sto  in¬ 
gannar  i  galantomeni  in  sta  maniera?  [a  Che.) 

Che.  Coss’è  sti  inganni?  coss’è  sto  parlar?  Ghe 
vorli  tor  la  borsa  fora  de  scarsela?  Se  l’ho 
fato,  l’ho  fato  per  un’opera  de  pietà.  Voggia, 
o  no  voggia,  quela  xe  so  nezza,  e  la  xe  tra- 
dida  da  so  fradelo,  e  la  xe  in  miseria,  e  una 
puta  desperada  no  se  sa  quel  che  la  possa 
far.  Se  la  gh’ha  occasion  de  logarse,  l’onor, 
la  carità,  e  la  reputazion  ha  da  mover  un 

barba  a  soccorrerla,  a  darghe  stato  da  par 
soo,  e  coi  debiti  modi.  E  se  no  ghe  piase,  che 
la  lassa  star.  Mi  ho  fato  da  bona  amiga;  e 
lu  che  el  fazza  da  quel  che  voi. 

C ri.  Hala  fenio,  patrona? 

G he.  Ho  fenio,  perchè  ho  volesto  fenir;  da  re¬ 
sto  ghe  ne  dirave  de  bele. 

Cri.  No  la  se  incomoda,  che  ho  inteso  tanto  che 
basta.  E  vu,  siora,  cossa  pretendeu  da  mi? 
(a  Meneghina) 

Men.  Caro  sior  barba,  mi  no  pretendo  gnente. 
Cossa  vorlo  che  mi  pretenda?  Son  una  po¬ 
vera  putta  desfortunada.  I  desordini  de  mio 
fradelo  xe  cascai  addosso  de  mi. 

Cri.  Perchè  no  seu  vegnua  a  star  con  mi? 

Men.  Perchè  son  stada  una  senza  giudizio,  per 
chè  m’ho  lassa  lusingar  da  mio  fradelo.  Caro 
sior  barba,  ghe  domando  perdon. 

Che.  De  diana!  la  farave  pianzer  i  sassi 

1  ri.  Eh  cara  siora!  La  compassion  xe  bela  e 
bona;  ma  bisogna  usarla  con  chi  la  merita, 
e  no  co  queli  che  se  ne  abusa. 

Men.  Povereta  mi!  Se  elo  no  me  agiuta,  un 
de  sti  zorni  no  gh’averò  più  nè  casa,  ne  tetto. 
No  saverò  gnanca  dove  andar  a  dormir. 

C ri.  Cossa  diseu?  Seu  mata?  Vostro  fradelo  no 
halo  tolto  un  palazzo?  no  halo  cressù  ses¬ 
santa  ducati  de  fìtto  ? 

Men.  Eh!  caro  sior,  el  me  mortifica,  che  el  gh’ha 
rason.  El  palazzo  xe  cussi,  che  no  l’ha  gnan- 
cora  paga  el  fìtto,  e  ancuo  o  doman  i  ne  butta 
la  roba  in  mezzo  la  strada. 

C ri.  A  sto  stato  el  xe  ridotto  quel  desgrazià  ? 

Men .  E  i  gh’hà  boia  la  roba  in  quell’ altra  casa, 
e  no  gh’ho  gnanca  vesta,  e  zendà  d’andar 
fora  della  porta. 

Che.  Mi  no  so,  se  se  possa  dar  al  mondo  un 
caso  più  doloroso  de  questo. 


Il 


Cri.  E  cossa  diseia  quela  cara  novizza? 

Men.  Mi  no  so  gnente,  sior;  so  che  per  zonta 
delle  mie  desgrazie  me  tocca  anca  soffrir  da 
eia  dei  strapazzi,  e  dele  mortificazion. 

Cri.  La  gh’ha  tanto  coraggio  de  mortificarve  ? 

Che.  Oh  sì  po!  Ye  so  dir  mi  che  la  tratta  pezo 
de  una  maregna.  * 

Cri.  (E1  sangue  no  xe  acqua,  la  me  fa  compas- 
sion.)  E  cussi,  patrona,  cossa  intenderessi 
de  far  ? 

Men.  Tuto  quel  che  el  voi,  sior  barba.  Son  qua 
m’inzinocchio  davanti  de  elo;  son  in  te  le 
so  man. 

C ri.  (si  asciuga  gli  occhi) 

Che.  (Via,  via  deboto  semo  a  segno.,/ 

C ri.  Leveve  suso.  No  lo  meritè,  ma  vederò  de 
agiutarve.  Quala  sarave  la  vostra  intenzion? 

Men.  Oh  sielo  benedetto!  El  m’ha  elo  da  co¬ 
mandar. 

Che.  Caro  sior  Cristofolo,  la  xe  in  ti  ani,  a  elo 
no  ghe  convicn  tegnir  una  puta  in  casa  ;  xa 
che  la  gh’ha  occasion  de  maridarse,  perchè 
no  la  destrighelo? 

Cri.  Dov’ela  sta  occasion? 

Che.  Mio  zerman. 

Cri.  Che  modo  gh’halo  de  mantegnirla? 

Che.  El  gh’ha  un  pocheto  d’intrada.  Che  el 
ghe  compra  una  carica. 

Cri.  Yoggio  sentir,  voggio  veder,  voggio  parlar 
con  elo. 

Che.  Yorla  che  lo  chiamemo? 

Cri.  Dov’elo? 

Che.  El  sarà  de  là. 

C ri.  Ah  sì!  adesso  intendo.  El  sarà  de  là.  El 
xe  quello  che  me  xe  vegnù  a  cercar.  El  sarà 
de  là,  el  sarà  sconto.  L’aspetterà  che  el  se 
chiama.  Accordi  fatti,  inganni  premeditai,  per 
torme  in  mezzo  mi,  per  farme  far  el  latin  a 

cavallo.  No  so  gnente,  no  voi  far  gnente,  no 
ghe  ne  voggio  saver,  (parte) 

Che .  Eh!  no  lo  lasso  andar  via,  se  no  dise  de 

sì.  (parte) 


SCENA  V. 

Meneghina,  poi  Rosina. 


Men.  Oli  povereta  mi! 

Ros.  Siora  Meneghina,  no  la  se  perda  de  anemo. 
Men.  Cossa  vorìa  che  fazza? 

Ros.  Ho  visto  tuto  da  drio  quela  porta.  Brava  ! 
pulito!  La  torna  a  far  quel  che  È  ha  fatto. 
La  se  buta  in  zenccchion,  la  pianza,  la  se 
despiera,  la  fazza  fìnta  de  tirarse  i  cavei. 
Lorenzin ,  poverazzo,  se  raccomanda,  el  mor  , 
no  poi  più. 

Men.  Povero  puto  !  Cossa  no  faravio  per  elo  ? 
Ohe  baserò  la  man  a  mio  barba,  ghe  baserò 
i  piè,  me  buterò  colla  bocca  per  terra,  (parie) 
Ros.  Eh  perdiana!  nu  altre  co  volemo,  volemo; 
vai  più  le  nostre  lagreme,  che  no  vai  le  spade 
e  i  spontoni,  (parte) 


SCENA  VI. 

Camera  nella  casa  mova. 
Cecilia,  il  Conte,  e  Fabrizio. 


Con.  Eh!  via,  signora,  non  si  abbandoni  ad  una 
sì  fatta  malinconia. 

Cec.  Eh!  sior  conte,  chi  no  glie  xe  urento  fa¬ 
cilmente  poi  far  Pomo  de  garbo,  e  dir  dele 
bele  parole  per  consolar.  Pazenzia,  la  m’ha 
tocca  a  mi  sta  volta!  [si getta  sopra  una  sedia) 

Fab.  Dice  il  proverbio:  a  tutto  si  rimedia  fuor 
che  la  morte. 

Cec.  Matta,  bestia,  che  mi  son  stada!  Gh1  aveva 
tante  occasion  de  maridarme  co  i  primi  so g- 
gettoni  de  qua,  e  de  via  de  qua,  che  sarave 
coverta  de  oro  da  cao  a  piè,  e  son  andada  a 
intrigarme  con  uno  che  me  voi  far  suspirar. 

Con.  Vedrà  che  il  male  non  sarà  poi  sì  grande, 
come  si  dice. 

Fab.  Io  spero  che  le  cose  si  accomoderanno. 

Con.  Per  un  po’  di  debiti  una  famiglia  non  si 
ha  da  mettere  in  disperazione. 

Cec.  [si  alza )  Gran  destin  per  altro  del  povero 
mio  mario!  Che  el  se  fa  magnar  el  soo  da 
tanti,  e  in  tun  caso  de  bisogno  noi  trova 
un  amigo  che  ghe  voggia  far  un  servizio. 
(passeggia) 

Fab.  (Dice  a  voi.)  (piano  al  conte ) 

Con.  (Eh!  io  credo  che  parli  con  voi  )  (piano  a 
Fabrizio ) 


*74 

Cec.  Ma!  una  donna  de  la  mia  sorte,  arlevada 
in  tei  bombaso,  avvezza  a  nuar  in  te  l’abbon¬ 
danza,  servida  co  fa  una  principessa,  respet- 
tada  co  fa  una  regina. . .  (si  getta  sopra  un'al¬ 
tra  sedia ) 

Con.  Sarà  sempre  servita,  e  rispettata  la  signora 
Cecilia. 

Cec.  Eh!  caro  sior  conte,  (si  alza)  co  no  se  xe 
più  in  istato  de  dar  da  disnar,  pochi  se  in¬ 
comoda  a  favorir,  (passeggia) 

Con.  (Ora  ha  parlato  con  voi.)  (a  Fabrizio) 

Faò.  (Avrà  parlato  con  tutti  due.)  (al  conte) 

Cec.  Dove  diavolo  xelo  sto  sior  Anzoletto? 
s’halo  sconto?  s’halo  retirà?  m’halo  lassà  mi 
in  tele  pettole  ?  Per  diana  de  dia  la  mia 
roba  i  la  lasserà  star,  (passeggia) 

Con.  Signora,  io  la  consiglierei  di  fare  un’as¬ 
sicurazione  di  dote. 

Cec.  Come  se  fala? 

Fab.  La  serviremo  noi,  se  comanda. 

Con  Andremo  noi  dove  spetta,  e  faremo  quel 
che  va  fatto. 

Cec.  Via  donca,  la  me  fazza  almanco  sto  pic¬ 
colo  servizietto. 

Fab.  Ci  lasci  vedere  il  suo  i strumento  dotale. 

Cec.  Ghe  xe  bisogno  dell’istrumento? 

Con.  Sì,  certo,  vi  vuole  il  contratto,  o  pubblico 
o  privato,  com’è. 

Cec.  Orsù  no  voggio  che  i  diga  che  fazzo  falir 
mio  mario;  de  ste  cosse  nissun  de  i  miì  ghe 
n’ha  fato,  e  no  voggio  farghene  gnanca  mi. 
(passeggia) 

Fab.  (Ehi,  non  sapete  che  non  ha  niente  di  dote?) 
(al  conte) 

Con.  (Lo  so  meglio  di  voi.)  (a  Fabrizio ) 

Cec.  E  dove  xe  mia  cugnada?  Xela  andada 
via?  ndhala  impiantà  anca  eia?  no  vedo 
nissun  Nissun  me  vien  in  ti  versi?  Yorli 
che  me  daga  ala  disperazion?  (siede) 

Con.  Signora,  ci  siamo  noi. 

Fab.  Eccoci  qui.  Nasca  quel  che  sa  nascere, 
noi  non  l’abbandoniamo. 

Con.  Per  amor  del  cielo,  signora  si  dia  coraggio. 

Fab.  Sono  tre  ore,  che  è  sonato  il  mezzo  gior¬ 
no,  io  la  consiglierei  di  prendere  un  poco 
di  cibo. 

Cec.  Gh’ho  altro  in  testa,  che  magnar.  Magna- 
rave  tanto  velen. 

Con.  Bene,  mangerà  più  tardi,  quando  ne  avrà 
più  voglia. 

Fab.  Noi  siamo  qui,  non  partiamo.  Quegli  al¬ 
tri,  che  erano  venuti  per  pranzare,  hanno  sen¬ 
titi  i  disordini,  e  se  ne  sono  andati;  noi  siamo 
i  più  fedeli,  i  più  costanti;  terremo  compa¬ 
gnia  alla  signora  Cecilia. 

Con.  Ma,  signora  mia,  il  suo  stomaco  patirà, 
preme  la  sua  salute. 

Fab.  Vuole  ch’io  dica  al  cuoco,  che  le  frulli 
una  cioccolata? 

Cec.  No  voggio  gnente.  ( alzandosi  con  isdegno) 
No  credeva  mai,  che  sior  Anzoletto  me  usasse 
sto  tradimento!  No  dirne  gnente?  No  confi¬ 
damele  mai  i  fati  soi?  darme  ad  intender  dele 
grandezze,  farme  creder  quel  che  no  giera? 
con  mi  noi  doveva  trattar  cussi.  E1  m’ha 
tradio,  el  m’ha  sassinà.  (si  getta  a  sedere') 

Con.  Signora,  ella  è  troppo  agitata. 

Fab.  Non  vorrei  che  la  nostra  presenza  l’in¬ 
quietasse  d’ avantaggio. 


SCENA  VII. 
Anzolktto,  e  detti. 


Anz.  (Povera  mia  muggier!) 

Cec.  (s'alza  con  impeto  contro  Anzoletto)  Andemo 
via  de  qua,  no  me  vegnì  per  i  piè. 

Anz.  Tolè,  tolè  sto  cortelo,  e  mazzeme. 

Cec.  Sior  omo  senza  giudizio,  senza  reputazion. 
(prende  il  coltello ,  e  lo  getta  via ) 

Anz .  Cara  muggier,  vedè  in  che  stato  che  son. 
Se  tutti  me  strapazza,  almanco  abbieme  vu 
carità.  Se  ho  fatto  dei  debiti,  savè  che  per 
soddisfarve . .  . 

Cec.  Cossa?  ardiressi  de  dir  che  avè  fatto  dei 
debiti  per  causa  mia?  Cossa  aveu  speso  per 
mi?  dov’ele  ste  zoggie  che  m’avè  fatto?  Aveu 
fatto  altro  per  mi,  che  quattro  strazzi  de 
abiti,  e  tor  sta  maledetta  casa,  che  gnanca 
no  avè  paga  el  fìtto?  Ah!  cossa  aveu  speso 
per  mi,  cossa  aveu  butta  via?  Che  debiti 
v1  hoggio  fatto  far? 

Anz.  Gnente,  fìa  mia,  gh’avè  rason.  No  ho  fatto 
gnente,  no  ho  speso  gnente.  Ho  tolto  i  du¬ 
cati,  e  ho  fatto  dei  passerini  in  canal. 

Cec.  Se  ve  sentio  mai  più  a  dir  ste  cosse,  po¬ 
veretto  vu! 

Anz.  No,  fìa,  no  ve  dirò  più  gnente.  (Za  xe 
tutt’  un.) 

Con.  (Povero  paziente!)  (a  Fabrizio ) 

Fai.  (Se  lo  merita.  Sapeva  chi  era.;  (al  conte) 

Anz.  Dove  xela  mia  sorela? 

Cec.  Cossa  soglio  mi?  Xe  do  ore  che  no  la  vedo- 

Anz.  Non  vorave  che  la  fosse  andada . . . 

Cec.  Dove? 

Anz.  Da  mio  barba. 

Cec .  In  sto  caso,  no  so  cossa  dir.  Se  la  fusse 
andada,  Laveria  fatto  ben,  e  glie  doveressi 
andar  anca  vu. 

Anz.  Mi?  No  vago  a  umiliarme  a  mio  barba, 
se  credo  de  andar  in  preson. 

Cec.  Eh  !  fio  caro,  co  se  xe  in  sta  sorte  de  casi, 
bisogna  spuar  dolce,  e  inghiottir  amaro. 

Con.  Dice  bene  la  signora  Cecilia. 

Cec.  Che  el  tasa,  e  in  ti  fatti  nostri  noi  se  sta- 
g a  a  impazzar,  (al  conte) 

Fab.  Signori,  noi  siamo  buoni  servitori  ed  amici. 

Cec.  I  buoni  amici  ì  se  cognosse  in  tele  occa- 
sion.  In  tei  stato  che  semo,  no  gh’avemo  bi¬ 
sogno  de  chiaccole,  ma  de1  fatti. 

Con.  Quando  la  mia  persona  l’inquieta,  servi- 
tor  umilissimo  di  lor  signori,  (parte) 

Fab.  Li  riverisco  divotamente.  (parte) 


SCENA  Vili. 
Cecilia,  ed  Anzoletto. 


Cec.  Yedeu  che  sorte  de  amici  ? 

Anz.  A  mi  me  io  disè  ?  Questa  xe  zente  che 
ho  cognossuo  per  causa  vostra. 

Cec.  Oh  !  via,  no  parlenvo  altro.  Da  vostro 
barba  no  volò  ricorrer  ? 

Anz.  Mi  no;  e  po  no  gh’ho  coraggio  d’andarghe, 

e  po  son  certo,  che  se  ghe  vago,  el  me  scazza, 
da  elo  co  fa  un  baron. 

Cec.  Sé  podesse  parlarghe  mi. 

Anz.  No  f  aressi  gnente. 

Cec.  Perchè  no  faravio  gnente  ? 

Anz.  Perchè  giusto  con  vu  el  la  gip  ha  suso 
più  che  con  mi. 

Cec.  Crederne  che  me  darave  l’anemo  de  pla¬ 
carlo. 

Anz.  Vu  placarlo?  Con  quel  boccon  de  caldo 
che  gh’avè,  vorressi  placarlo  ? 

Cec.  Eh  !  cognosso  che  adesso  no  xe  più  tempo 
de  caldo. 

Anz.  Con  mi  per  altro  el  ve  dura. 

Cec.  E  gh’ave  cuor  de  mortificarcele  in  sto  boc¬ 
con  de  travaggio  che  son?  Mo  andè  là,  che 
se’  un  gran  can. 

Anz.  Via,  no  digo  altro,  andè  là,  fe  quel  che 
volè,  montè  in  barca,  e  andelo  a  trovar  ; 
regoleve  come  ve  par. 

Cec.  Vegnì  anca  vu. 

Anz.  Oh  mi  no  certo  ! 

Cec.  Se1  un  gran  omo  de  poco  spirito.  Fe’  che 
yegna  con  mi  vostra  sorela. 

Anz.  Se  la  vorà  vegnir. 

Cec.  Bisognerà  ben  che  la  vegna. 

Anz.  Adesso  saveremo  dove  che  la  xe  Lu- 
cietta. 

SCENA  IX. 
Lucietta,  e  detti . 


Lue.  Lustrissimo  (di  dentro.) 

Anz.  Yegnì  qua  mo. 

Lue.  {di  dentro.) 

Cec  Xe  ben  che  vegna  vostra  sorela  con  mi, 
prima  perchè  sior  Cristofolo  no  me  cognosse, 
noi  m’ha  visto,  e  po  anca  eia  farà  la  so  parte. 
Lassé  pur  far  a  mi,  ghe  insegnerò  ben  in 
barca  quel  che  l’ha  da  dir. 

Am.  Dove  xe  mia  sorela  ? 

Lue.  Non  so  ( confondendosi .) 

Cec.  Come  no  so?  (come  sopra). 

Lue.  No  dasseno. 

Anz.  Anemo,  voi  saver  dove  che  la  xe. 

Lue.  Ghe  lo  dirò,  lustrissimo,  ma  no  la  diga 
gnente,  che  ghe  l’abbia  dito  mi. 

Anz.  No,  no,  no  dirò  gnente. 

Cec.  Sentimo  sta  bela  novità. 

Lue.  La  xe  da  ste  lustrissime  sora  de  nu. 

Cec.  Cossa  xela  andada  a  far. 

Anz.  Xela  andada  fursi  a  contarghe  tuto? 

Lue.  Ghe  dirò  mi  ;  ma  cara  eia,  no  la  diga 
gnente. 

Anz.  Via,  no  parlo. 

Lue.  Sala  chi  ghe  xe  qua  de  sora  ? 

Cec.  Ghe  sarà  quel  sporco  de  Lorenzin. 

Lue.  Eh  se  gh’ intende!  Ma  ghe  xe  un  altro. 
Anz.  Chi  xelo  ? 

Lue.  Sior  Cristofolo. 

Anz.  Mio  barba  ? 

Cec.  Qua  de  suso  ghe  xe  so  barba? 

Lue.  Lustrissima  sì,  ma  zitto. 

Cec.  Animo  dunque,  vegnì  con  mi  (ad  Anz) 
Anz.  Dove? 

Cec.  Yegnl  con  mi,  ve  digo. 

Anz.  Mi  no  ghe  voggio  vegnir. 

Cec.  Yegnì,  sior  pampalugo,  e  vederè  chi  xe 
vostra  muggier  [lo  prende  per  un  braccio  e 
lo  conduce  via.) 

Lue.  Za  che  l’ ho  fata,  me  la  voggio  goder. 
Yoggio  andar  anca  mi  (parte.) 


SCENA  X. 

Camera  della  signora  Checca. 

Checca,  Meneghina,  Cristofolo,  e  Lorenzino, 


Che.  Evviva  sior  Cristofolo.  Viva  el  so  bon 
cuor,  eì  so  bon  amor,  la  so  carità,  e  el  ciel 
ghe  daga  del  ben,  per  el  ben  che  l’ha  fatto 
a  sta  povera  putta. 

Men.  Certo  che  per  grazia  soa  son  tornada  da 
morte  a  vita. 

Lor.  Anca  mi  de  tutto  el  ben  che  gh’averò  a 
sto  mondo,  gh’averò  sempre  Tobbligazion  a 
sior  barba 

Cri.  Adasio,  sior.  No  v’ infuriò  tanto  a  dirme 
barba,  che  no  son  gnancora  vostro  barba 
[a  Lorenzino.) 

Che.  Oh  !  via,  se  noi  l’ha  sposada,  el  la  sposerà. 

Se  noi  xe  so  barba  ancuo,  el  sarà  so  barba 
doman. 

Men.  Mo  via,  che  noi  me  fazza  tremar  el  cuor. 

Lor.  A  mi  me  basta  quel  che  el  m’ha  dito. 
Un  omo  de  la  so  sorte  no  xe  capace  de  ti¬ 
rarse  indrio 

Che.  No  sarave  ben  che  fessimo  do  righe  de 
scrittureta  ? 

Cri.  Quel  che  ho  dito,  ho  dito,  e  quel  che  ho 
dito  mantegno.  La  putta  ghe  la  darò.  La 
carica  ghe  la  comprerò  ;  ma  avanti  de  serar 
el  contratto  voi  saver  dove  che  xe  andada 
la  roba  de  so  pare.  I  fidecomissi  no  se  poi  ma¬ 
gnar  ;  l’ha  d’aver  la  so  parte  ;  se  so  fradelo  ghe 
l’ha  ipotecada,  per  giustizia  1’  avemo  da  li¬ 
berar.  Voi  far  quel  che  posso,  voi  darghe 
del  mio,  se  bisogna,  ma  no  voi  passar  per 
minchion. 

Che.  No  so  cossa  dir;  in  questo  caso  no  ghe 
posso  dar  torto. 

Men.  Ih,  ih,  chi  sa  quanto  ghe  vorrà  donca  ! 

Lor.  Ste  cosse  no  le  se  poi  far  anca  dopo  ? 

Cri.  Se’ zo veni,  no  savè  gnente;  lasseme  operar 
a  mi. 


SCENA  XI, 
Rosina,  e  detti. 


Ros.  Siora  Checca,  una  parola. 

Che.  Yegno,  fia,  con  grazia  (si  accosta  a  Rosina , 
e  parlano  piano  fra  di  loro ,  e  Checca  si  fa 
delle  maraviglie.) 

Men.  In  tanto  dove  staroggio,  si  or  barba? 

Cri .  Yegnirè  da  mi 

Lor.  Poderoggio  vegnirla  a  trovar? 

Cri.  Co  ghe  sarò  mi,  sior  si 

Men.  (Oh  che  boccon  de  suggizion  che  gh’ a- 
verò  !) 

Che.  (Cossa  se  poi  far?  Za  che  ghe  semo  bi¬ 
sogna  far  anca  questa.  La  me  fa  tanto  peccà, 
che  no  posso  dirghe  de  no.)  Siora  Meneghina, 
la  me  fazza  una  finezza,  la  vaga  un  pocheto, 
de  là  con  mia  sorela,  che  gh’ho  un  interes- 
setto  co  sior  Cristofolo. 

Men.  Yolentiera.  (La  varda  de  farlo  risolver 
subito)  (a  Checca .)  (Oh  son  segura  che  la  lo 
farà!)  (da  uè,  e  parte.) 

Che.  Sior  Lorenzin,  me  faressi  un  servizio? 

Lor.  Son  qua,  la  comandi. 

Che.  Caro  vu,  andò  alla  posta  a  veder  se  ghe 
xe  lettere  de  mio  mario. 

Lor.  Adesso  la  voi  che  vaga? 

Che.  Andò.  I  xe  do  passi,  andò,  e  tornò  subito. 

Lor.  Sior  barba,  andaralo  via  ? 

Che.  Finché  tornò,  no  l’anderà  via. 

Lor.  Yado  e  torno  donca  ( corre  via.) 


SCENA  XII. 
Checca,  e  Cristofolo 


Cri.  Ma  mi  bisogna  che  vaga  via.  Son  vec¬ 
chio,  son  avvezzo  a  magnar  a  le  mie  ore  : 
e  ancuo  per  sti  negozi  non  ho  gnancora 
disnà. 

Che.  Caro  sior  Cristofolo,  za  che  el  xe  tanto 
bon,  el  gh’ abbia  pazienza  un  altro  poco.  El 
me  tazza  una  grazia,  una  finezza,  V  ascolta 
do  parole  da  un  altra  persona. 

Cri.  Cospetto  de  diana!  Se  el  xe  mio  nevodo, 
no  lo  voggio  ascoltar. 

Che.  Noi  xe  so  névodo 

Cri.  Chi  xe  donca! 

Che.  Caro  elo  noi  vaga  in  colera.  La  xe  la 
novizza  de  so  nevodo. 

Cri.  Cossa  vorla  da  mi?  [con  isdegno.) 

Che.  Mi  no  so  dasseno. 

Cri.  Cospetto  de  diana!  Sto  incontro  tursi  tursi 
el  desiderava,  ma  no  ghe  prometto  de  con- 
tegnirme.  Gh’ho  el  gosso  pien,  e  se  me  sfogo, 
no  la  diga,  che  ghe  perdo  el  respeto  alla 
casa. 

Cec.  Oh!  in  questo  po  che  el  se  comoda,  e  che 
el  ghe  diga  tutto  quelo  che  el  voi. 


SCENA  XIII. 
Cristofolo,  poi  Cecilia 


Cri.  Sta  signora,  che  la  dise  che  ghe  fazzo 
stomego,  la  se  degnerave  de  mi,  se  ghe  dasse 
un  pocheto  dei  mi  bezzi  da  butar  via.  Ma 
no  la  farà  gnente.  Gh’ho  gusto  de  vederla, 
per  dirghe  l’anemo  mio  f siede.) 

Cec.  (Oh  l’è  duro  sto  passo!  ma  bisogna  farlo.) 

Cri.  Ih!  ih!  una  nave  da  guerra.) 

Cec.  Serva  umilissima. 

Cri.  Patrona. 

Cec.  Me  permettela,  che  gli’  abbia  1*  onor  de 
reverirla? 

Cri.  Patrona. 

Cec.  Se  contentela  che  gh’abbia  Ponor  de  sen- 
tarmeghe  arente  ? 

Cri.  La  se  senta  pur  (si  ritira  colla  sua  sedia.) 

Cec.  Perchè  se  tirelo  in  là? 

Cri.  Acciò  che  no  la  senta  P  odor  de  persuto. 

Cec.  Mo  via,  caro  elo,  noi  me  mortifica  davan- 
tazo,  che  son  mortificada  abbastanza.  Me  falò 
la  finezza  de  voltarse  da  mi? 

Cri.  No,  la  veda,  no  voria  farghe  stomego 

Cec.  Caro  sior  barba..  . 

Cri.  Coss’è  sto  barba?  (si  volta  con  impeto.) 

Cec.  No  l’alza  la  ose,  no  se  femo  nasar.  Mi 
no  son  vegnua  qua  per  criar;  no  ghe  vegno 
a  domandar  gnente;  vegno  per  usarghe  un 
atto  de  umiltà,  un  atto  de  respetto,  e  se  el 
suponesse  anca,  che  sto  atto  fusse  interessà, 
e  con  tutte  le  rason  che  el  poi  aver  de  esser 
malcontento  de  mi,  quando  una  donna  civil 
la  se  umilia,  prega  e  domanda  perdon,  ogni 
galantuomo  s’ha  da  calmar  e  el  s’ha  da  degnar 
de  ascoltarla.  Mi  no  voi  altro,  se  no  che  et 
m’ascolta.  No  ghe  domando  gnente,  no  vog- 
gio  gnente,  no  merito  gnente.  Saralo  cussi 
scortese  de  no  volerme  ascoltar. 

Cri.  La  parla  pur,  siora,  la  diga,  che  po  dirò 
anca  mi.  (Lassa  pur  che  la  diga,  me  voggio 
dar  una  sfogada  come  che  va) 

Cec  Mi  no  anderò  per  le  longhe,  perchè  poco 
ghe  manca  a  sera,  e  per  la  mia  desgrazia 
tutti  i  momenti  xe  preziosi.  Mi  son  muggier 
de  so  nevodo.  So  nevodo  xe  fio  de  un  so  fra- 
delo,  onde  piu  parenti  de  cussi  no  podemo 
esser.  So  che  el  xe  desgustà  de  mi,  e  de  mio 
mario,  e  ghe  dago  rason  e  el  gh’ha  mille 

rason.  Ma  la  me  varda,  son  zovene,  e  no  me 
vergogno  a  dirlo,  che  fin  adesso  ho  avù  la 
testa  da  zovene,  e  per  mia  desgrazia  non  ho 
avudo  nissun  che  me  avvertissa,  e  che  me  co- 
reza.  In  casa  mia,  dirò  cuseì,  i  m’ha  voleste 
troppo  ben,  ma  de  quel  ben  che  a  cao  viazo 
fa  mal.  Mio  mario,  la  ’l  cognosse  meggio  de 
mi,  poverazzo,  el  xe  de  bon  cuor,  e  per  el 
tropo  bon  cuor  el  s’ha  rovina.  Mi  senza  sa¬ 
ver  quel  che  fasse,  domandava  più  de  quel 
che  doveva,  e  lu  per  no  desgustarme  el  fava 
più  de  quel  che  el  podeva.  Ho  parla  mal  de 
sior  barba,  xe  vero,  ho  parlà  malissimo.  Ma 
la  varda  in  che  figura  che  son.  Chi  m’ ha 
messo  in  sta  pompa,  chi  m’ha  tolerà  co  sta 
gala,  m’ha  insinua  delle  massime  contrarie 
al  so  sistema,  ala  so  prudenza,  ala  so  dire- 
zion,  e  se  mio  pare  fusse  andà  vestio  co  fa 
elo,  averave  dito  mal  de  mio  pare  istesso. 
Tutt’effetto  dell’educazion;  tutto  effetto  della 
tenerezza  de  mio  mario,  dell’ambizion  dele 
donne,  e  del  poco  giudizio  de  la  zoventù. 
Cossa  ghe  ne  xe  derivà  da  sti  cativi  prenci  - 
pii?  Girne!  bisognerave  che  pianzesse  a  la- 
greme  de  sangue,  pensando  in  che  stato  che 
mi  e  el  povero  mio  mario  se  trovemo.  Oh 
quanti  debiti  !  Oh  quante  desgrazie!  Oh 
quante  miserie!  I  stabili  ipotecai,  i  mobili 
bolai,  citazion,  sequestri,  cartoline  fora,  sior 
barba,  cartoline  fora.  El  mio  povero  mario  no 
xe  seguro  de  caminar.  Co  vago  a  casa,  e  co 
me  cavo  sto  abito,  aspetto  de  vedermelo  a 
portar  via.  No  gh’ho  altro  a  sto  mondo. 
Doman  semo  senza  casa.  No  gh’averemo  un 
pan  da  metterse  alla  bocca.  Tutti  ne  burla, 
tutti  ne  desprezza,  mio  mario  xe  deventà  el 
ludibrio  de  sto  paese.  E  chi  xelo  ala  fin  mio 
mario?  El  xe  Anzoletto  Argagni,  el  xe  de 

quel  sangue  de  quei  onorati  galantomeni  che 
xe  stai,  e  che  xe  el  specchio  della  pontualità, 
della  onoratezza.  El  xè  nevodo  de  sior  Cri- 
stofolo,  e  mi  son  so  nezza:  do  poveri  sfortu- 
nai,  che  s’ha  precipita  per  mala  condotta; 
ma  che  illuminai  da  le  so  desgrazie,  desi¬ 
dera  de  muar  vita,  e  per  poderlo  far,  domanda 
a  un  barba  pietoso  perdon,  carità,  soccorso, 
col  cuor  in  bocca,  co  le  lagreme  ai  occhi,  e 
cola  più  perfetta  sincerità. 

Cri.  (No  ghe  posso  miga  responder  gnente.) 

Cec.  Adesso  che  con  tanta  bontà  l’ha  sofferto 
che  parla  mi,  el  parla  elo,  el  se  sfoga,  el  se 
vendica,  che  el  gh’  ha  rason. 

Cri.  Bisognerave  che  disesse  assae. . .  Savè,  che 
gh’ho  rason...  manco  mal  che  savè,  che 
gh’ho  rason. 

Cec.  (El  me  dà  del  vu;  xe  bon  segno.) 

Cri .  Se  fusse  vero  tutto  quelo  che  avè  dito.  . . 

Cec.  Noi  crede,  che  siemo  in  te  le  afflizion,  in 
te  le  miserie?. . . 

Cri.  No  digo  de  questo;  digo  se  fusse  vero 
che  vu  e  vostro  mario  fussi  pentii,  e  che 
scambiessi  modo  de  viver,  siben  che  mi  no 
gh’ho  obligazion;  che  quel  che  gh’ho,  me 
1’  ho  fatto  col  mio,  son  de  buon  cuor,  e  Sa¬ 
ra  ve  fursi  in  stato  de  far  ve  del  ben. 

Cec.  La  senta.  A  mi  no  voggio,  che  la  me  creda. 
Son  donna,  son  zovene.  Ancuo  penso  cussi, 
me  poderave  un  zorno  scambiar.  La  senta 
mio  mario.  La  se  fazza  dar  parola  da  elo.  Co 
’1  mario  voi,  la  muggier  gh’  ha  da  star,  e 
sarave  una  dona  indegna,  se  cercasse  una 
segonda  volta  de  rovinarlo. 

Cri.  (La  gh’lia  un  discorso  che  incanta.)  Dov’ 
elo  quel  poco  de  bon? 

Cec.  Yegni,  vegnì,  mario,  che  la  providenza 
no  manca  mai. 

Cri.  (E1  xe  qua  anca  elo.  Questa  xe  la  casa 
de  la  compassioni 


SCENA  XIV. 
Anzoletto,  e  detti. 


Anz.  Sior  barba,  no  gh’ho  coraggio  de  comparir- 
ghe  davanti. 

Cri.  Ale  curte.  Una  nota  dei  vostri  debiti.  Una 
cession  a  mi  dei  vostri  beni.  Una  ressoluzion 
de  far  ben,  e  vostro  barba,  sior  omo  ingrato, 
gh’averà  per  vu  qualche  vissere  de  pietà 
che  no  meritò,  ma  che  me  suggerisse  el  mio 
cuor. 

Anz.  Ghe  prometo,  ghe  zuro,  no  me  slontanerò 
dai  so  conseggi,  dai  so  voleri. 

Cri.  Pagherò  mi  el  fìtto  de  la  casa  nova  che 
avevi  tolto,  ma  licenzièla,  che  nolaxe  casa 
per  vu. 

Cec.  Caro  sior  barba,  el  ne  daga  una  camereta 
in  casa  con  elo. 

Cri.  Mi  no  gh1  ho  logo. 

Cec.  Caro  elo,  almanco  fin  che  se  provedemo. 

Cri.  Eh  galiota!  la  savè  longa.  Yegnì  in  casa, 
ma  de  quei  abiti  no  ghe  ne  voggio.  Civiltà, 
pulizia,  sior  sì,  ma  con  modestia;  e  arecor- 
deve  ben  sora  tuto,  serventi  in  casa  mia  no 
ghe  ne  ha  da  vegnir. 

Cec.  Oh!  ghe  protesto,  che  i  m’ha  tanto  sto¬ 
rnerà  quei,  che  vegniva  da  mi,  che  no  gh’è 
pericolo,  che  me  lassa  più  burlar  da  nissun. 


SCENA  ULTIMA 


Checca,  e  detti ,  Meneghina,  Rosina, 
Lorenzin,  poi  Lucietta 


Che.  E  cussi  xela  giustada  ? 

Anz.  Per  grazia  del  ciel,  e  del  mio  caro  barba 
xe  giusta  luto. 

Men.  K  mi  sior  barba,  vegnirò  a  star  con  elo. 

Cec.  E  anca  mi  vegnirò  a  star  co  sior  barba. 

Men.  Anca  eia?  ( mortificata .) 

Cri.  (Ho  capio.  No  vorave  che  do  donein  casa 
me  fasse  deventar  mato.  Xe  meggio  che  me 
destriga  de  una.J  Siora  Checca,  se  ho  fatto 
qualcossa  per  eia,  me  faravela  una  grazia 
anca  a  mi  ? 

Che.  De  diana!  la  me  poi  comandar. 

Cri  Soffriravela  V  incomodo,  che  se  fasse  in  casa 
soa  le  nozze  de  mia  nezza  Meneghina  co  sior 
Lorenzin  ? 

Che.  Magari  ! 

Lor  Nozze,  nozze.  ( saltando ) 

Men  Per  mi  nozze?  ( saltando ) 

Che.  Femole  adesso. 

Cri,  Anca  adesso. 

Che.  Puti,  deve  la  man. 

Men.  Se  contentelo,  sior  barba? 

Cri.  Mi  son  contento.  Domandeghelo  anca  a 
vostro  fradelo. 

Men.  Seu  contento?  (ad  Anzoletto) 

Am.  Siora  sì,  quel  che  fa  sior  barba,  ha  da  es¬ 
ser  ben  fato. 

Cec.  (Donca  noi  xe  quel  spiantà  che  disevi?) 

(a  Amoletto ) 

Am.  (Cara  fia,  diseva  cussi,  perchè  no  saveva 
come  far  a  darghe  la  dota.) 

Cec.  Via;  deve  la  man. 

Lor.  Questa  xe  mia  muggier. 

Men  Questo  xe  mio  mario.  (si  danno  la  Mano) 

Ros.  Me  consolo,  siora  Meneghina. 

Men.  Grazie,  siora  Rosina. 

Cri.  E  vu  altri  vegnì  con  mi,  e  se  glTavérè 
giudizio,  sarà  mòggio  per  vu.  ( a  Cecilia  e 
Amoletto). 

Am.  Cara  muggier,  sta  fortuna  la  reconosso 
da  vu. 

Cec.  Se  son  stada  causa  mi  de  qualche  desor- 
dene,  xe  ben  che  gh1  abbia  savesto  remediar. 
Tra  i  altri  spropositi  fati  per  causa  mia  xe 
sta  quelo  de  sta"  casa  nova  ;  ma  anca  da  sto 
mal  per  accidente  ghe  ne  avemo  recava  un  ben. 
Senza  sta  casa  no  fevimo  sta  amicizia  de  ate 
signore,  no  nasse  va  quel  che  xe  nato.  Lodemo 
donca  la  casa  nova  ;  ma  no,  no  la  lodemo  nu, 
lassemo  che  la  loda,  e  che  la  biasema  chi  poi, 
chi  sa.  e  chi  xe  pieni  per  nu  de  bontà,  de 
gentilezza  e  de  amor. 

